open-index/open-wikipedia-markdown huggingface dataset:
സുന്ദർബൻ

ലോകത്തിലെ ഏറ്റവും വലിയ കണ്ടൽ‌വനമാണ്‌ **സുന്ദർബൻ ഡെൽറ്റ** അഥവാ **സുന്ദർ‌വനങ്ങൾ**( *സുന്ദർബൊൻ*). ഗംഗ, ബ്രഹ്മപുത്ര നദികളുടെ അഴിമുഖത്ത്, പശ്ചിമബംഗാളിലും ബംഗ്ലാദേശിലുമായി ഇതു പരന്നു കിടക്കുന്നു. സുന്ദരി എന്നു പ്രസിദ്ധമായ ഒരിനം കണ്ടൽ വനങ്ങൾ വളരുന്നതിനാലാണ്‌ സുന്ദർ വനങ്ങൾ എന്ന പേരു ലഭിച്ചത്. കണ്ടൽക്കാടുകളിൽ കടുവകളെ കാണാൻ കഴിയുന്ന ലോകത്തിലെ ഏക പ്രദേശമാണ് സുന്ദർബൻ.യുനെസ്കോയുടെ ലോക പൈതൃക പട്ടികയിൽ സുന്ദർ വനം ഇടം നേടിയിട്ടുണ്ട്.2001ൽ *യുനെസ്കോയുടെ മനുഷ്യനും ജൈവ വൈവിദ്ധ്യവും( മാൻ ആന്റ് ബയൊസ്ഫിയർ പ്രോഗ്രാം)* എന്ന പദ്ധതിയുടെ ഭാഗമായുള്ള ഇന്ത്യയിലെ അഞ്ചാമത്തെ ബയോസ്ഫിയർ റിസർവായി പ്രഖ്യാപിച്ചു.

## നാമകരണം
ബംഗാളിഭാഷയിൽ സുന്ദർബൻ എന്ന വാക്കിന്റെ അർഥം ഭംഗിയുള്ള വനം എന്നാണ്. 'സുന്ദർ' എന്നാൽ ഭംഗി, 'ബൻ' എന്നാൽ വനം.
എന്നാൽ ചില അഭിപ്രായങ്ങൾ സൂചിപ്പിക്കുന്നത് ഈ വാക് ശമുദ്രബൻ, ശോമുദ്രോബൻ (കടൽവനം) അഥവാ ചന്ദ്രബൊന്ദെ (ഒരു പ്രാചീന ആദിവാസി കുടുംബം) എന്ന വാക്കിൽ നിന്നും വന്നതാണ്‌. 

## ഭൂമിശാസ്‌ത്രം
പത്മ, ബ്രഹ്മപുത്ര, മേഘ്ന എന്നീ നദികളുടെ സംഗമപ്രദേശത്തിലാണ് സുന്ദർബൻ കണ്ടൽ കാടുകൾ സ്ഥിതി ചെയ്യുന്നത്.
10000 ചതുരശ്ര കിലോമീറ്ററിലായി ഈ വനം വ്യാപിച്ചുകിടക്കുന്നു. അതിൽ 6000 ചതുരശ്ര കിലോമീറ്ററോളം ബംഗ്ലാദേശിലാണ് സ്ഥിതിചെയ്യുന്നത്. അതിലൂടെ അനേകം നദികളും അരുവികളും കടന്നു പോകുന്നത് കൊണ്ട് അതിന്റെ എല്ലാ മുക്കിലും മൂലയിലും ബോട്ട് സേവനം ലഭ്യമാണ്. സുന്ദർബൻ ടൈഗർ റിസർവ് പ്രദേശത്തിന് 2585 ച.കി.മീ വിസ്തീർണമുണ്ട്. 

## ചരിത്രം
1764-ൽ ഈ സ്ഥലം ആദ്യമായി അളന്നുതിട്ടപ്പെടുത്തിയത് മുഗൾ ചക്രവർത്തിമാരുടെകാലത്ത്, അന്നത്തെ സർവേയർ ജനറലാണ്.
പിന്നീട് 1875-ൽ ഈ സ്ഥലം ഒരു സംരക്ഷിതവനമേഖലയായി പ്രഖ്യാപിക്കുകയുണ്ടായി.

## ജീവജാലങ്ങൾ
സുന്ദർബൻ വംശഭീഷണിനേരിടുന്ന വിശിഷ്ടമായ ബംഗാൾ കടുവയുടെ വാസസ്ഥലമാണ്. ജന്തുവൈവിധ്യത്തിനു പേരെടുത്തതാണ് ഈ വനം. അനേകം പ്രാദേശികയിനത്തിൽ പെട്ട പക്ഷികളും ചെടികളും വന്യമൃഗങ്ങളും ഇവിടെ കാണപ്പെടുന്നു. 300-ൽപരം ഇനം മരങ്ങളും ഔഷധ സസ്യങ്ങളും 425-ഓളം ഇനം വന്യജീവികളെയും ഇവിടെകണ്ടുവരുന്നു. 
ലഘുചിത്രം|Sun in Sunderbans

## കാലാവസ്ഥവ്യതിയാനം
ലണ്ടൻ സുവോളജിക്കൽ സൊസൈറ്റി നടത്തിയ ഗവേഷണപ്രകാരം എല്ലാ വർഷവും കാലാവസ്ഥവ്യതിയാനം മൂലം ഏകദേശം 200മീറ്ററോളം  വനം നശിക്കുന്നുണ്ട്.
വർദ്ധിച്ചുവരുന്ന ലവണത്വം കാരണം സുന്ദരി കണ്ടൽമരങ്ങൾക്ക് വംശനാശം നേരിടുന്നുണ്ട്.
കഴിഞ്ഞ മൂന്നു പതിറ്റാണ്ടിനകം താപനില 1.5 ഡിഗ്രിസെൽഷ്യസ് ഉയർന്നതായി പഠനങ്ങൾ വ്യക്തമാക്കുന്നു. ഇതുകാരണം, ജലത്തിലെ ഓക്സിജന്റെ അളവ് കുറയുകയും pH അളവ് കൂടുകയും ചെയ്യുന്നു.
കൊൽക്കത്ത യൂനിവേഴ്‌സിറ്റി ശാസ്ത്രജഞന്മാർ  2020-നകം സാഗർ ഐലന്റിലെ 15% ഭൂമി നഷ്ടപ്പെടും എന്ന് പ്രവചിച്ചതായികാണുന്നു.
ബംഗ്ലാദേശ് വനം വകുപ്പ് ഫെബ്രുവരി 2005-ൽ ആരംഭിച്ച സംരംഭവും സുന്ദർബൻ ടൈഗർ പ്രൊജക്റ്റ്‌ ഇന്ത്യ 1973-ൽ തുടങ്ങിയ പദ്ധതിയായ പ്രൊജക്റ്റ്‌ ടൈഗർ എന്നതും സുന്ദർബനിലെ കടുവകളെ സംരക്ഷിക്കുവാൻ വേണ്ടി നടപ്പിലാക്കിയ പദ്ധതികളാണ്. 

## പാരിസ്ഥിതിക പ്രാധാന്യം
നൂറ്റാണ്ടുകളായി ഇവിടത്തെ ഫലഭൂയിഷ്ടമായ മണ്ണിൽ പലതരം കൃഷികളും ചെയ്തുവരുന്നു. പ്രകൃതിയെ ചുഴലിക്കാറ്റുപോലെയുള്ള വൻവിപത്തുകളിൽനിന്ന് സുന്ദർബൻ രക്ഷപ്പെടുത്തുന്നു. കൂടാതെ ഖൽന, മൊഗ്ല തുടങ്ങിയ പട്ടണപ്രദേശങ്ങളെ വെള്ളപ്പൊക്കത്തിൽനിന്ന് തടഞ്ഞു നിർത്തുകയും ചെയ്യുന്നു.

## ഇന്ത്യയിലെ മറ്റ് ജൈവ വൈവിധ്യമണ്ഡലങ്ങൾ
*നീലഗിരി ബയോസ്ഫിയർ റിസർവ് (2001)
*ഗൾഫ് ഓഫ് മാന്നാർ (2001)
*നന്ദാദേവി (2004)
*നോക്രെക് (2009)
*പാച്മാഡി(2009)
*സിമിലിപാൽ (2009)
## ഇതും കാണുക
സുന്ദർബൻ ദേശീയോദ്യാനം

## പുറത്തേയ്ക്കുള്ള കണ്ണികൾ
* Sundarban, Biosphere Reserve Information, UNESCO

വർഗ്ഗം:കണ്ടൽക്കാടുകൾ
വർഗ്ഗം:സുന്ദർബൻ
പഞ്ചമഹായജ്ഞങ്ങൾ

ഹിന്ദു ജീവിതരീതി പ്രകാരം ഒരു മനുഷ്യന്റെ ജീവിതകാലത്തെ നാലുഭാഗങ്ങളാക്കി തരം തിരിച്ചിരിക്കുന്നു. ഓരോ കാലങ്ങളിലും ആചരിക്കേണ്ട ജീവിതക്രമങ്ങളാണ് ചതുരാശ്രമങ്ങൾ‍. വിദ്യാഭ്യാസകാലഘട്ടമായ ബ്രഹ്മചര്യാശ്രമം കഴിഞ്ഞാൽ അടുത്തത് ഗൃഹസ്ഥാശ്രമം ആണ്. മറ്റ് ആശ്രമങ്ങളിൽ വച്ച് ഗൃഹസ്ഥാശ്രമം ശ്രേഷ്ഠമാണെന്ന് പറയുന്നു. മറ്റ് മൂന്ന് ആശ്രമവാസികൾക്കും അടിസ്ഥാനമായിരിക്കുന്നതും ഗൃഹസ്ഥാശ്രമിയാണ്. ഗൃഹസ്ഥാശ്രമി നിത്യവും ആചരിക്കേണ്ടതാണ് പഞ്ചമഹായജ്ഞങ്ങൾ.

## ബ്രഹ്മയജ്ഞം
പ്രഭാതത്തിൽ ഉണരുക. ശരീരശുദ്ധിക്കുശേഷം ഈശ്വരസ്മരണ നടത്തുക. സത്‌ഗ്രന്ഥങ്ങൾ വായിക്കുകയും പഠിക്കുകയും ചെയ്യുക. പഠിച്ചതിനെ പ്രചരിപ്പിക്കുകയും ചെയ്യുക.
## ദേവയജ്ഞം
പ്രഭാതത്തിലും സായംസന്ധ്യയിലും ഉള്ള ഈശ്വരസ്മരണയും ജപം, ധ്യാനം, ദീപം, ധൂപം, പുഷ്പചന്ദനാദികൾ തുടങ്ങിയവയെക്കൊണ്ടുള്ള ആരാധന ഇവ ദേവയജ്ഞം എന്നു അറിയപ്പെടുന്നു.

## പിതൃയജ്ഞം
നമ്മുടെ ശരീരം ലഭിച്ചതിൽ നാം നമ്മുടെ മാതാപിതാക്കന്മാരോട്‌ കടപ്പെട്ടിരിക്കുന്നു. അവരോടും അവരുടെ മാതാപിതാക്കളോടും ചുരുക്കം പിൻതലമുറകളോടും നമുക്കു കടപ്പാടുണ്ട്. അതിനാൽ മണ്മറഞ്ഞുപോയ അവരെ നിത്യവും സ്മരിക്കണം.

തർപ്പണം: ശരീരശുദ്ധിക്കുശേഷം ജലം കൈകളിലെടുത്ത് പിതൃക്കൾ തുടങ്ങിയവരെ സ്മരിച്ചുകൊണ്ട്‌ ജല തർപ്പണം ചെയ്യുന്നു. ദേവന്മാർ‍, ഋഷിമാർ, പിതൃക്കൾ തുടങ്ങിയവരെ സ്മരിച്ചുകൊണ്ട് ജലതർപ്പണം നടത്തുന്നു. (തർപ്പണം = പ്രീതിപ്പെടുത്തുക)

ശ്രാദ്ധം : ശ്രദ്ധാപൂർവ്വം ചെയ്യുന്നത് ശ്രാദ്ധം. ബലികർമമാദികൾ ചെയ്യുന്നത് തുലാം, കർക്കിടക അമാവാസി നാളുകളിലും മരിച്ചനാളുകളിലും ആണ്.

## നൃയജ്ഞം
നരനെ നാരായണനെന്നുകണ്ട് സേവിക്കുക, സഹായം ചെയ്യുക, അശരണരെയും രോഗികളേയും വൃദ്ധരേയും അവശരേയും പരിപാലിക്കുക. ‘അതിഥി ദേവോ ഭവ’ എന്നഭാവനയിൽ സൽക്കരിക്കുക.

## ഭൂത യജ്ഞം
മനുഷ്യരെ മാത്രമല്ല പക്ഷിമൃഗാദികളെയും സ്‌നേഹിക്കുകയും സംരക്ഷിക്കുകയും ചെയ്യണം. വിശക്കുന്ന ജീവിക്ക്‌ അന്നം നൽകുകയും വേണം

## അവലംബം
*ഭാരതീയ ആചാരങ്ങളും അനുഷ്ഠാനങ്ങളും, നീലകണ്ഠൻ നമ്പൂതിരി – ദേവി ബുക്‌സ്റ്റാൾ
വർഗ്ഗം:ഹൈന്ദവാചാരങ്ങൾ
തെഹ്‌രി അണക്കെട്ട്

thumb|തെഹ്‌രി അണക്കെട്ട്
ഇന്ത്യയിലെ ഏറ്റവും ഉയരം കൂടിയ അണക്കെട്ടാണ്‌ **തെഹ്‌രി അണക്കെട്ട്**. ഉത്തർഖണ്ഡിലെ ഭാഗീരഥിനദിക്കു കുറുകെയാണ്‌ ഈ അണക്കെട്ട്. 261 മീറ്ററാണ്‌ ഇതിന്റെ ഉയരം, 1978-ലാണ്‌ ഇതിന്റെ നിർമ്മാണം തുടങ്ങിയത്. 2006-ൽ നിർമ്മാണം പൂർത്തിയായി
## പുറത്തേക്കുള്ള കണ്ണികൾ
* തെഹ്‌രി ഹൈഡ്റോ ഡവലപ്മെന്റ് കോർപ്പറേഷൻ 

## ചിത്രശാല

Image:Tehri dam.jpg|തെഹ്‌രി അണക്കെട്ട്(നവംബർ 2004)
Image:Tehridam.jpg|തെഹ്‌രി അണക്കെട്ട്
Image:Tehri Dam.jpg|തെഹ്‌രി അണക്കെട്ട്

File:Tehri lake bridge.jpg|റിസർവോയ്ക്ക് നടുവിലുള്ള പാലം


## അവലംബം

## ബാഹ്യ ലിങ്കുകൾ

*Tehri Hydro Power Complex on the Bhagirathi River in India Journal Power Technology and Engineering (formerly Hydrotechnical Construction), Springer, New York  (Print)  (Online) Vol. 34, No. 8-9 / Aug, 2000 , pp 479–484, 2 November 2004

വിഭാഗം:ഇന്ത്യയിലെ അണക്കെട്ടുകൾ
വർഗ്ഗം:ഉത്തരാഖണ്ഡിലെ അണക്കെട്ടുകൾ
വർഗ്ഗം:ഗംഗ
സദാ-ഇ-സർഹത്

ഇന്ത്യയിലെ ഡൽഹിയേയും പാകിസ്താനിലെ ലാഹോറിനേയും ബന്ധിപ്പിക്കുന്ന സൗഹൃദ ബസ് സർവീസാണ്‌ **സദാ-ഇ-സർഹത്**(, , translation: *Call of the Frontier*). 1999 ഫെബ്രുവരി 19-ന്‌ തുടങ്ങിയ ഈ സർ‌വീസ്  2001-ലെ ഇന്ത്യൻ പാർലമെന്റ് ആക്രമണത്തിനുശേഷം താൽക്കാലികമായി നിർത്തിവയ്ക്കുകയുണ്ടായി. 2003-ലാണ്‌ ഈ സർ‌വീസ് പുനരാരംഭിച്ചത്. ഡൽഹി ട്രാൻസ്പോർട്ട് കോർപ്പറേഷനാണ്‌ സർവീസ് നടത്തുന്നത്. 

ലാഹോറിൽ നിന്നും അമൃത സരസ്സുവരെയുള്ള ബസ് സർവീസ് 2006 ജനുവരിയീൽ ആരംഭിക്കുക്കയുണ്ട്ടായി. ഇതിന്ന്‌ ദോസ്തി എന്നാണ് പേര്.

## അവലംബം


വർഗ്ഗം:ഇന്ത്യാ-പാക് ബന്ധങ്ങൾ
ഹിരാക്കുഡ് അണക്കെട്ട്

ഇന്ത്യയിലെ ഏറ്റവും വലിയ അണക്കട്ടാണ്‌ **ഹിരാക്കുഡ് അണക്കെട്ട്**(ഇംഗ്ലീഷ്: Hirakud Dam) ലോകത്തിലെ ഏറ്റവും വലിയ ഭൗമ അണക്കെട്ടും ഹിരാക്കുഡ് പദ്ധതിയുടെ ഭാഗമാണ്‌. ഒറീസയിലെ സാംബല്പൂർ ജില്ലയിൽ മഹാനദിക്കു കുറുകേയാണ്‌ ഈ അണക്കെട്ട് നിർമ്മിച്ചിരിക്കുന്നത്. 4.8 കിലോമീറ്ററാണ് ഇതിന്റെ നീളം. 1946-ൽ  നിർമ്മാണം ആരംഭിച്ച ഈ അണക്കെട്ട്, 1957-ൽ ജവഹർലാൽ നെഹ്രുവാണ്‌ ഉദ്‌ഘാടനം  ചെയ്തത് . അണക്കെട്ടിന് പിന്നിൽ 55 കിലോമീറ്റർ (34 മൈൽ) നീളമുള്ള തടാകമായ ഹിരാക്കുഡ് റിസർവോയർ വ്യാപിച്ചുകിടക്കുന്നു. രണ്ടു അണയും ചേര്ത്താൽ ലോകത്തിലെ ഏറ്റവും വലിപ്പമുള്ള അണക്കെട്ടും കൂടിയാകുന്നു ഇത് (26 കി.മീ). ഇന്ത്യയുടെ സ്വാതന്ത്ര്യത്തിനുശേഷം ആരംഭിച്ച ആദ്യത്തെ പ്രധാന വിവിധോദ്ദേശ്യ നദീതട പദ്ധതികളിൽ ഒന്നാണിത്. 2021 ഒക്ടോബർ 12 ന് ഹിരാക്കുഡ് റിസർവോയറിനെ റാംസർ സൈറ്റായി പ്രഖ്യാപിച്ചു.

## നിർമ്മാണ ചരിത്രം
1946 മാർച്ച് 15 ന് ഒഡീഷ ഗവർണറായിരുന്ന സർ ഹത്തോൺ ലൂയിസ് ഹിരാക്കുഡ് അണക്കെട്ടിന് തറക്കല്ലിട്ടു. 1947 ജൂണിൽ ഒരു പ്രോജക്ട് റിപ്പോർട്ട് സർക്കാരിന് സമർപ്പിച്ചു. 1948 ഏപ്രിൽ 12 ന് ജവഹർലാൽ നെഹ്‌റു ആദ്യത്തെ ബാച്ച് കോൺക്രീറ്റ് പാകി.

1952-ൽ, പദ്ധതിയുടെ സുസ്ഥിരതയും സാങ്കേതിക സാധ്യതയും നിരീക്ഷിക്കുന്നതിനായി സർക്കാർ മജുംദാർ കമ്മിറ്റിയെ നിയമിച്ചു. പദ്ധതിക്ക് ₹ 92.80 കോടി ചിലവാകുമെന്നും പ്രധാന അണക്കെട്ടിന്റെ നിർമ്മാണം 1955 ജൂണിൽ പൂർത്തിയാകുമെന്നും കമ്മിറ്റി വിഭാവനം ചെയ്തു. 1954–55 ആകുമ്പോഴേക്കും മൊത്തം 1,347,000 ഏക്കർ (545,000 ഹെക്ടർ) ഭൂമി ജലസേചനം ചെയ്യുമെന്നും 48,000 kW വൈദ്യുതി ഉത്പാദിപ്പിക്കുമെന്നും അതിൽ പറഞ്ഞിരുന്നു. എന്നിരുന്നാലും, അണക്കെട്ട് 1953 ൽ പൂർത്തീകരിക്കുകയും 1957 ജനുവരി 13 ന് പ്രധാനമന്ത്രി ജവഹർലാൽ നെഹ്‌റു ഔപചാരികമായി ഉദ്ഘാടനം നടത്തുകയും ചെയ്തു. 1957 ൽ പദ്ധതിയുടെ ആകെ ചെലവ് ₹1,000.2 മില്യൺ (2023 ൽ ₹100 ബില്യൺ അല്ലെങ്കിൽ യുഎസ് ഡോളർ 1.2 ബില്യൺ) ആയിരുന്നു. കാർഷിക ജലസേചനത്തോടൊപ്പം വൈദ്യുതി ഉൽപാദനവും 1956 ൽ ആരംഭിച്ചു, 1966 ൽ അണക്കെട്ട് പൂർണ്ണ ശേഷിയിലെത്തി.

## അവലംബം

## പുറമേക്കുള്ള കണ്ണികൾ
* ഡോക്യുമെൻ്ററി 

വിഭാഗം:ഇന്ത്യയിലെ അണക്കെട്ടുകൾ
ജിം കോർബെറ്റ് ദേശീയോദ്യാനം

ഇന്ത്യയിലെ ആദ്യത്തെ ദേശീയോദ്യാനമാണ്‌ **ജിം കോർബെറ്റ്ദേശീയോദ്യാനം**. ഗ്രേറ്റ് ഇന്ത്യൻ ബസ്റ്റാർഡ് വന്യജീവി സങ്കേതം എന്നായിരുന്നു ആദ്യനാമം. 1936-ൽ ഹയ്‌ലി ദേശീയോദ്യാനം എന്നാണിതറിയപ്പെട്ടിരുന്നത്. ഇന്ത്യയുടെ സ്വാതന്ത്ര്യാനന്തരം ഇതിന്റെ പേര്‌ രാംഗംഗ ദേശയോദ്യാനമെന്നാക്കിയെങ്കിലും 1957-ൽ ജിം കോർബെറ്റിന്റെ സ്മരണാർത്ഥം ജിം കോർബെറ്റ് ദേശീയോദ്യാനം എന്ന് പുനർനാമകരണം ചെയ്യപ്പെട്ടു.

## അവലംബം


വർഗ്ഗം:ഉത്തരാഖണ്ഡിലെ ദേശീയോദ്യാനങ്ങൾ
വർഗ്ഗം:ഇന്ത്യയിലെ കടുവ സംരക്ഷിത പ്രദേശങ്ങൾ
കാട്ടുവേലിത്തത്ത

വേലിത്തത്ത വിഭാഗത്തിൽ പെട്ടതും  പശ്ചിമഘട്ടത്തിലെ വനങ്ങളിൽ പ്രധാനമായും കാണപ്പെടുന്ന ഒരു പക്ഷിയാണ്, കാടുകളിൽ കാണപ്പെടുന്നതുമായ ചെറിയ ഇനം പക്ഷിയാണ്‌ **കാട്ടുവേലിത്തത്ത**. ഇംഗ്ലീഷ്: Blue-bearded Bee-eater ശാസ്ത്രീയനാമം: Nyctyornis athertoni. .      

## രൂപഘടന
മൈനയോളം വലിപ്പമുള്ള ഈ പക്ഷിയുടെ ശരീരം പൊതുവെ പച്ച നിറത്തിലാണ്. ഇതിന്റെ നെറ്റിത്തടത്തിന് നീല കലർന്ന പച്ച നിറമാണുള്ളത്. താടിയിലും നെഞ്ചിലും നീല നിറത്തിലുള്ള നീളമുള്ള തൂവലുകൾ കാണാം. ഈ തൂവലുകൾ വിടർത്തിപ്പിടിക്കുമ്പോൾ താടി (beard) പോലെ തോന്നിക്കുന്നതിനാലാണ് ഇതിന് ഈ പേര് ലഭിച്ചത്.

## പ്രത്യേകതകൾ
മറ്റു വേലിത്തത്തകളെപ്പോലെ ഇതിന്റെ വാലിൽ നീളമുള്ള സൂചിത്തൂവലുകൾ (wires) ഉണ്ടാകില്ല. കനത്തതും താഴേക്ക് വളഞ്ഞതുമായ കൊക്കുകളാണ് ഇവയ്ക്കുള്ളത്.    

## ആവാസവ്യവസ്ഥ
ഇടതൂർന്ന വനങ്ങളിലോ വനത്തിനുള്ളിലെ തുറസായ സ്ഥലങ്ങളിലോ ആണ് ഇവയെ കാണാറുള്ളത്.     
## ഭക്ഷണം
പ്രധാനമായും തേനീച്ചകൾ, കടന്നലുകൾ, തുമ്പികൾ, മറ്റ് ചെറിയ പ്രാണികൾ എന്നിവയാണ് ഇവയുടെ ആഹാരം. പറക്കുന്നതിനിടയിൽ ഇര പിടിക്കാനാണ് ഇവയ്ക്ക് താൽപ്പര്യം.
## സ്വഭാവം
മറ്റു വേലിത്തത്തകളെപ്പോലെ വലിയ കൂട്ടങ്ങളായി ഇവയെ കാണാറില്ല. മിക്കപ്പോഴും ഒറ്റയ്ക്കോ ജോഡികളായോ ആണ് കാണപ്പെടുന്നത്. 
## പ്രജനനം (Breeding)
ഫെബ്രുവരി മുതൽ ഓഗസ്റ്റ് വരെയുള്ള കാലയളവിലാണ് ഇവ സാധാരണയായി പ്രജനനം നടത്തുന്നത്.
## കൂട്
മൺതിട്ടകളിൽ ആഴത്തിലുള്ള തുരങ്കങ്ങൾ നിർമ്മിച്ചാണ് ഇവ കൂടുണ്ടാക്കുന്നത്. പൂവനും പിടയും ചേർന്നാണ് ഈ മാളം നിർമ്മിക്കുന്നത്. സാധാരണയായി ഇതിനുള്ളിൽ 4 മുട്ടകൾ വരെ കാണാറുണ്ട്. 

## വേട്ടയാടുന്ന രീതി
മറ്റ് വേലിത്തത്തകളെപ്പോലെ എപ്പോഴും സജീവമായി പറന്നു നടക്കാറില്ല. മരക്കൊമ്പുകളിൽ അനങ്ങാതെ ഇരുന്ന ശേഷം പെട്ടെന്ന് പറന്നു ചെന്ന് പ്രാണികളെ പിടികൂടുകയാണ് (Hawking) പതിവ്. തേനീച്ചകളെ കൂടാതെ തുമ്പികളെയും വലിയ വണ്ടുകളെയും ഇവ ഭക്ഷണമാക്കാറുണ്ട്.

## വ്യത്യസ്തത
വാലിൽ സൂചിത്തൂവലുകൾ ഇല്ല എന്നത് ഇവയെ തിരിച്ചറിയാൻ സഹായിക്കുന്ന പ്രധാന ഘടകമാണ്. ഇവയുടെ താടിയിലെ നീലത്തൂവലുകൾ ദേഷ്യം വരുമ്പോഴോ മറ്റോ വിടർത്തിപ്പിടിക്കാറുണ്ട് (Fluff up), ഇത് കാണാൻ വളരെ മനോഹരമാണ്. 

## പേരിനുപിന്നിൽ
thumb|Khao Yai NP, July 1994
ഇവയുടെ കാൽ വളരെ കുറിയതും  കമ്പികളിലും ചുള്ളികളിലും മാത്രം പിടിച്ചിരിക്കാൻ **സഹായിക്കുന്നു, അതിനാല്**  നിലത്തിറങ്ങാതെ എപ്പോഴും വേലികളിലും ഇലയില്ലാത്ത മരച്ചില്ലകളിലും മാത്രമേ കാണാറുള്ളൂ. അതിനാലാണ്‌ വേലിത്തത്ത എന്ന പേര് ഈ വർഗ്ഗത്തിൻ ലഭിച്ചത്. കാടുകളിലാണ് ഇത് കൂടുതലായും വസിക്കുന്നത് എന്നതിനാൽ കാട്ടുവേലിത്തത്ത എന്ന പേരും കൈവന്നു. 

## ഇവയും കാണുക
*വേലിത്തത്ത
*വലിയ വേലിത്തത്ത
*നാട്ടുവേലിത്തത്ത
*ചെന്തലയൻ വേലിത്തത്ത

## അവലംബം


വിഭാഗം:വേലിത്തത്തകൾ
വിഭാഗം:കേരളത്തിലെ പക്ഷികൾ
മേയ് 11

ഗ്രിഗോറിയൻ കലണ്ടർ പ്രകാരം മേയ് 11 വർഷത്തിലെ 131 (അധിവർഷത്തിൽ 132)-ാം ദിനമാണ്.

## ചരിത്രസംഭവങ്ങൾ

* 1502 - വെസ്റ്റ് ഇൻഡീസിലേക്കുള്ള തന്റെ നാലാമത്തേയും അവസാനത്തേതുമായ യാത്രക്ക് ക്രിസ്റ്റഫർ കൊളംബസ് തുടക്കം കുറിച്ചു.
* 1812 - ബ്രിട്ടീഷ് പ്രധാനമന്ത്രി, സ്പെൻസർ പെർസിവൽ ലണ്ടനിലെ പൊതുസഭാമന്ദിരത്തിൽ വച്ച് വധിക്കപ്പെട്ടു.
* 1857 - ഇന്ത്യൻ സ്വാതന്ത്ര്യസമരം:സമരഭടൻമാർ ബ്രിട്ടീഷുകാരിൽ നിന്നും ദില്ലി പിടിച്ചെടുത്തു.
* 1858 - മിനസോട്ട മുപ്പത്തിരണ്ടാമത് അമേരിക്കൻ സംസ്ഥാനമായി.
* 1867 - ലക്സംബർഗ് സ്വാതന്ത്ര്യം പ്രാപിച്ചു.
* 1924 - ഗോട്ട്ലിബ് ഡായ്മെറും, കാൾ ബെൻസും ചേർന്ന് മെഴ്സിഡസ്-ബെൻസ് കമ്പനി സ്ഥാപിച്ചു.
* 1949 - സയാം അതിന്റെ നാമം ഔദ്യോഗികമായി തായ്‌ലന്റ് എന്നാക്കി. 
* 1949 - ഇസ്രയേൽ ഐക്യരാഷ്ട്രസഭയിൽ അംഗമായി.
* 1960 - ഗർഭനിരോധനഗുളികകൾ വിപണിയിൽ ആദ്യമായി ലഭ്യമായി.
* 1987 - ആദ്യത്തെ ഹൃദയ-ശ്വാസകോശ മാറ്റിവക്കൽ ശസ്ത്രക്രിയ അമേരിക്കയിലെ ബാൾട്ടിമോറിൽ നടന്നു. സ്റ്റാൻഫോർഡ് സർവകലാശാലയിലെ ഡോ. ബ്രൂസ് റെയ്റ്റ്സ് ആണ്‌ ഈ ശസ്ത്രക്രിയ നടത്തിയത്.
* 1997 - ഐ.ബി.എം. ഡീപ്പ് ബ്ലൂ സൂപ്പർ കമ്പ്യൂട്ടർ ഗാരി കാസ്പ്രോവിനെ ചെസ് മൽസരത്തിൽ തോല്പ്പിച്ച് ഒരു ലോകചാമ്പ്യനായ ചെസ് കളിക്കാരനെ തോല്പ്പിച്ച ആദ്യ കമ്പ്യൂട്ടറായി.
* 1998 - ഇന്ത്യ പൊഖ്റാനിൽ മൂന്ന് അണുപരീക്ഷണങ്ങൾ നടത്തി.


## ജനനം
## മരണം
## മറ്റു പ്രത്യേകതകൾ

വർഗ്ഗം:മേയ് 11
എം.വി. നികേഷ് കുമാർ

**മേലത്തു വീട്ടിൽ നികേഷ് കുമാർ** (ജനനം  07 ഒക്ടോബർ 1973) അല്ലെങ്കിൽ എംവിഎൻ കേരളത്തിൽ നിന്നുള്ള ഒരു പത്രപ്രവർത്തകൻ/രാഷ്ട്രീയ പ്രവർത്തകനാണ്. കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) അംഗവുമാണ്. തിരുവനന്തപുരം മാർ ഇവാനിയോസ് കോളേജിൽ നിന്ന് ഇംഗ്ലീഷ് സാഹിത്യത്തിൽ ബിരുദം നേടി. കേരളത്തിലെ മുതിർന്ന രാഷ്ട്രീയ നേതാവ് എം.വി. രാഘവൻ്റെ മകനാണ്.

1996-ൽ ഏഷ്യാനെറ്റിൽ വാർത്താ റിപ്പോർട്ടറായി ഔദ്യോഗിക ജീവിതം ആരംഭിച്ച അദ്ദേഹം പിന്നീട് 2003-ൽ ഇന്ത്യാവിഷനിലേക്ക് നീങ്ങി, 2011 മേയ് 13-ന് കേരളത്തിലെ പ്രമുഖ മാധ്യമ പ്രവർത്തകനായ നികേഷ് കുമാറിനൊപ്പം റിപ്പോർട്ടർ .ടി.വി ചാനൽ ആരംഭിച്ചു. സമകാലിക സാമൂഹിക രാഷ്ട്രീയ വിഷയങ്ങളെ അടിസ്ഥാനമാക്കിയുള്ള വിവിധ പരിപാടികളുടെ അവതാരകൻ. റിപ്പോർട്ടർ ടിവിയുടെ മുൻ മാനേജിംഗ് ഡയറക്ടറാണ്.

## കുടുംബ ജീവിതം
അന്തരിച്ച സിഎംപി നേതാവും മുൻ മന്ത്രിയുമായ എം വി രാഘവൻ്റെ ഇളയ മകനാണ് നികേഷ്. റാണി വർഗീസിനെ വിവാഹം കഴിച്ച അദ്ദേഹത്തിന് രണ്ട് മക്കളുണ്ട് - ശങ്കരൻ നികേഷ്, ജാനകി തെരേസ നികേഷ്.

## കരിയർ
മലയാളം ടെലിവിഷൻ വ്യവസായത്തിലെ തൻ്റെ സ്വാധീനത്തിന് പേരുകേട്ട ഒരു പ്രമുഖ ഇന്ത്യൻ പത്രപ്രവർത്തകനും മാധ്യമ പ്രവർത്തകനുമാണ് നികേഷ് കുമാർ. വാർത്താ അവതാരകനായി ഔദ്യോഗിക ജീവിതം ആരംഭിച്ച അദ്ദേഹം ഏഷ്യാനെറ്റ് ന്യൂസ്, ഇന്ത്യാവിഷൻ തുടങ്ങിയ പ്രമുഖ മലയാള വാർത്താ ചാനലുകളിൽ പ്രവർത്തിച്ചിട്ടുണ്ട്. അന്വേഷണാത്മക പത്രപ്രവർത്തനത്തിനും ആഴത്തിലുള്ള റിപ്പോർട്ടിംഗിനും പേരുകേട്ട മലയാളം വാർത്താ ചാനലായ റിപ്പോർട്ടർ ടിവിയുടെ മാനേജിംഗ് ഡയറക്‌ടറായതോടെ അദ്ദേഹത്തിൻ്റെ കരിയർ വഴിത്തിരിവായി.

2010-ൽ അദ്ദേഹം ഇന്ത്യാവിഷൻ വിട്ടു, അദ്ദേഹം പുതിയ വാർത്താ ചാനലായ റിപ്പോർട്ടർ ടിവി ആരംഭിച്ചു. ചാനലിൻ്റെ സ്ഥാപകരിൽ ഒരാളായ അദ്ദേഹം എംഡിയായി ചേർന്നു. എല്ലാ ദിവസവും രാത്രി 9 മണിക്ക് പ്രൈം ടൈം സംപ്രേക്ഷണം ചെയ്യുന്ന 'എഡിറ്റേഴ്‌സ് അവർ' അവതാരകൻ. അദ്ദേഹം പ്രതിവാര അഭിമുഖ പരിപാടിയായ "ക്ലോസ് എൻകൗണ്ടർ" ആങ്കർ ചെയ്യുന്നു, അവിടെ അദ്ദേഹം നിരവധി സാമൂഹിക പ്രസക്തമായ വിഷയങ്ങളെയും സമകാലിക കാര്യങ്ങളെയും കുറിച്ച് നിരവധി രാഷ്ട്രീയ, സാമൂഹിക നേതാക്കളുമായി സംവാദം നടത്തുന്നു.

തൻ്റെ കരിയറിൽ ഉടനീളം, മാധ്യമ വ്യവസായത്തിന് നൽകിയ സംഭാവനകൾ, രാംനാഥ് ഗോയങ്ക അവാർഡ് ഉൾപ്പെടെയുള്ള വിവിധ അംഗീകാരങ്ങൾ, പത്രപ്രവർത്തനത്തിൽ ആദരണീയനായ വ്യക്തിയായി സ്വയം സ്ഥാപിക്കൽ എന്നിവയ്ക്ക് കുമാർ അംഗീകരിക്കപ്പെട്ടിട്ടുണ്ട്.

റിപ്പോർട്ടർ ടിവി എഡിറ്റർ-ഇൻ-ചീഫ് എംവി നികേഷ് കുമാർ സജീവ മാധ്യമ പ്രവർത്തനം ഉപേക്ഷിച്ചു. ചാനലിൻ്റെ ഔദ്യോഗിക സ്ഥാനങ്ങളിൽ നിന്ന് 2024 ജൂൺ 25-ന് അദ്ദേഹം രാജിവച്ചു. രാഷ്ട്രീയ രംഗത്ത് സജീവമായി പ്രവർത്തിക്കാനാണ് അദ്ദേഹം ഇത്തരമൊരു തീരുമാനമെടുത്തത്.

## പുരസ്കാരങ്ങൾ
*രാംനാഥ് ഗോയങ്ക അവാർഡ്, പത്രപ്രവർത്തന രംഗത്തെ മികവിനുള്ള ഷിഫ അൽ ജസീറ മീഡിയ അവാർഡ്  തുടങ്ങി നിരവധി അവാർഡുകൾ അദ്ദേഹത്തിന് ലഭിച്ചിട്ടുണ്ട്.

## അവലംബം
വർഗ്ഗം:മലയാള ദൃശ്യമാദ്ധ്യമ പ്രവർത്തകർ
വർഗ്ഗം:1973-ൽ ജനിച്ചവർ

* Shifa al jazeera excellence award in Mr. Nikesh Kumar – CEO of Reporter Channel  Source : www.indiansinkuwait.com
* Nikesh Kumar will start new channel Reporter TV
* *[https://www.reporterlive.com/kerala/2024/06/25/mv-nikesh-kumar-to-active-in-politics റിപ്പോർട്ടർ ടിവിയുടെ ഔദ്യോഗിക ചുമതലകളിൽ നിന്ന് എംവി നികേഷ് കുമാർ സ്ഥാനമൊഴിഞ്ഞു.] Source : [[റിപ്പോർട്ടർ (ടെലിവിഷൻ ചാനൽ)|Reporter TV]]*
* MV Nikesh Kumar resigns as editor after 28 years of media career | Source : Reporter TV Youtube
വൈൽഗ്‌ഫോർ‌റ്റിസ്

ജീവിച്ചിരുന്നവരിൽ ആരാധാനാരൂപം കൈവന്ന ഏക സന്യാസിനിയാണ് വൈൽഗ്‌ഫോർ‌റ്റിസ്. വൈൽഗ്‌ഫോർ‌റ്റിസ് എന്നാൽ ജർ‌മൻ ഭാഷയിൽ 'വിശുദ്ധമായ മുഖം' അഥവാ ലാറ്റിൻ ഭാഷയിൽ 'ശക്തയായ വനിത' എന്നതാണ് അർത്ഥം.

ചരിത്രകാരന്മാർ തെളിവുസമ്പാദിച്ചത് 11ആം ശതകത്തിൽ നിർ‌മ്മിച്ച ശില്പത്തിൽ‌നിന്നുമാണ്.ഈ രൂപത്തിൽനിന്ന് സന്യാസിനിയായ ഇവർ,സ്ത്രീകളുടേതായ പാശ്ചാത്യവേഷവിധാനത്തിൽ കാണപ്പെടുന്നു എങ്കിലും പ്രത്യേകതയുണ്ടായിരുന്നത് പുരുഷൻ‌മാരെപ്പോലെ ഇവർ‌ക്ക് താടി ഉണ്ടായിരുന്നു എന്നതാണ്.

ഐതിഹ്യപരമായി ഇവർ പോർ‌ചുഗലിലെ രാജാവിന്റെ പുത്രിയായിരുന്നു. ക്രിസ്തുമതത്തിലേയ്ക്ക് മതം‌മാറിയ ഇവർ ദൈവത്തെ സേവിച്ച് അവിവാഹിതയായി ജീവിയ്ക്കാൻ നിശ്ചയിച്ചു.എന്നാൽ പിതാവ് പുത്രിയെ സിസിലിയിലെ രാജാവിനെക്കൊണ്ട് വിവാഹം കഴിപ്പിയ്ക്കാൻ നിശ്ചയിച്ചു. രക്ഷപ്പെടാനായി ഇവർ ദൈവത്തോട് പ്രാർത്ഥിച്ചു. തത്ഫലമായി ആണത്രേ ഇവർക്ക് താടി വളർന്നത്.

മദ്ധ്യകാലഘട്ടത്തിലാണ് ഇവർ ഒരു ആരാധനാമൂർത്തിയായി മാറിയത്. സാധാരണയായി കുരിശിന്മേൽ തറയ്ക്കപ്പെട്ടതും താടിയുള്ളതുമായ ഒരു ചെറുബാലികയായിട്ടാണ് ഇവരെ ചിത്രീകരിയ്ക്കുന്നത്. അടിയിലായി ഒരു ഫിഡിൽ വായനക്കാരനും ഉണ്ടായിരിയ്ക്കും. ദുരിതങ്ങളിൽ നിന്നും മുക്തി എന്ന സങ്കല്പത്തോടെയാണ് ഇവരെ ആരാധിയ്ക്കുന്നത് പ്രധാനമായും വിഷമതകൾ നിറഞ്ഞ കുടും‌ബജീവിതത്തിൽ നിന്നും ആശ്വാസം ലഭിയ്ക്കുന്നതിനായാണ്. ജൂലൈ 20നാണ് ഇവരുടെ ഓർ‌മ്മദിനം

## അവലംബം

World Of Facts,Russel Ash,Penguin books,ISBN-0-14-310094-7
വിഭാഗം:സന്ന്യാസിനിമാർ
ഇസ്ലാമിക ജ്യോതിശാസ്ത്രം

ജ്യോതിശാസ്ത്ര ചരിത്രത്തിൽ,ഇസ്ലാമിക ലോകത്ത് സംഭവിച്ച ഗോളശാസ്ത്ര പരിണാമങ്ങളെയാണ്‌   **ഇസ്ലാമിക ജ്യോതിശാസ്ത്രം** അല്ലെങ്കിൽ അറബിക് ജ്യോതിശാസ്ത്രം എന്ന് പരാമർശിക്കുന്നത്., പ്രത്യേകിച്ച് ഇസ്ലാമിക സുവർണ്ണ കാലഘട്ടത്തിൽ ( 8-മുതൽ 16 നൂറ്റാണ്ട് വരെ)എഴുതപ്പെട്ട ഇവയിൽ കൂടുതലും അറബി ഭാഷയിലാണ്.ഈ വികാസ പരിണാമം അധികവും സംഭവിച്ചത് മിഡിൽ ഈസ്റ്റ്, മദ്ധ്യേഷ്യ, അൽ-ആൻഡലൂസ്, തെക്കേ ആഫ്രിക്ക എന്നിവിടങ്ങളിലും പിന്നീട് ചൈനയിലും ഇന്ത്യയിലുമാണ്.

## കൂടുതൽ അറിവിന്
* The Arab Union for Astronomy and Space Sciences (AUASS) 
* King Abdul Aziz Observatory
* History of Islamic Astrolabes

വർഗ്ഗം:ഇസ്ലാമിക ജ്യോതിശാസ്ത്രം
വർഗ്ഗം:ജ്യോതിശാസ്ത്രത്തിന്റെ ചരിത്രം
മട്ടത്രികോണം

right|thumb|200px|ഒരു മട്ടത്രികോണം
ഒരു ത്രികോണത്തിന്റെ രണ്ട് വശങ്ങൾ 90ഡിഗ്രിയിൽ സന്ധിയ്ക്കുന്നതുമൂലം ഒരു കോണളവ് 90 ഡിഗ്രി ആയ ത്രികോണമാണ് **മട്ടത്രികോണം**. ഉയരമോ നീളമോ അളക്കാനായി നിത്യജീവിതത്തിലും ശാസ്ത്രജീവിതത്തിലും ഇത്തരം ത്രികോണങ്ങൾ ഉപയോഗിയ്ക്കുന്നു.

രണ്ട് വശങ്ങളുടെ അളവുകളോ ഇടയിലുള്ള കോണളവുകളോ തന്നിരുന്നാൽ മൂന്നാമത്തെ വശം കണ്ടുപിടിയ്ക്കാൻ മട്ടത്രികോണങ്ങൾ ഉപയോഗിയ്ക്കാറുണ്ട്. ഇതിനായി പൈതഗോറസ്സ് സിദ്ധാന്തമാണ് ഉപയോഗിയ്ക്കുന്നത്. ഈ സിദ്ധാന്തം ത്രികോണത്തിന്റെ മൂന്നുവശങ്ങളും അവയുടെ ഉൾക്കോണുകളും തമ്മിലുള്ള ബന്ധത്തെ ആണ് വിവരിയ്ക്കുന്നത്.

ഒരു മട്ടത്രികോണത്തിന്റെ മൂന്നുവശങ്ങൾ പാദം, ലംബം, കർ‌ണ്ണം ഇവയാണ്. പാദം, ലംബം ഇവ തമ്മിലുണ്ടാക്കുന്ന കോണളവ് 90 ഡിഗ്രി ആയിരിയ്ക്കും. ഈ കോണിനു എതിരേ കിടക്കുന്ന വശമാണ് കർ‌ണ്ണം.
ഇരട്ടസംഖ്യ

രണ്ടുകൊണ്ട് നിശ്ശേഷം ഹരിയ്ക്കാൻ സാധിക്കുന്ന പൂർണ്ണസംഖ്യകളാണ്‌ **ഇരട്ടസംഖ്യകൾ**.

പൂർണ്ണസംഖ്യകളെ മൂന്നായി തിരിച്ചിരിയ്ക്കുന്നു. ഇരട്ടസംഖ്യകൾ, ഒറ്റസംഖ്യകൾ, പൂജ്യം എന്നിങ്ങനെ. ഒരു സംഖ്യയെ 2\, എന്ന സംഖ്യ കൊണ്ട് നിശ്ശേഷം ഹരിയ്ക്കാൻ സാധിയ്ക്കുന്നു എങ്കിൽ അത് **ഇരട്ടസംഖ്യ** ആയിരിയ്ക്കും. ഇല്ല എങ്കിൽ ഒറ്റസംഖ്യയും. ഇരട്ടസംഖ്യ n = 2k\, എന്ന നിയമം പാലിയ്ക്കുന്നു. n\, എന്ന പൂർ‌ണ്ണസംഖ്യയെ 2\, കൊണ്ട് ഹരിയ്ക്കുമ്പോൾ ഹരണഫലം k\,യും ശിഷ്ടം പൂജ്യവും ആയിരിയ്ക്കും.

ഒരു സംഖ്യ, ഇരട്ടസംഖ്യ ആണോ എന്ന് തിരിച്ചറിയാൻ ഉപയോഗിയ്ക്കുന്ന വേറൊരു മാർഗ്ഗം സംഖ്യയുടെ ഒറ്റയുടെ സ്ഥാനത്തെ അക്കം ഉപയോഗിച്ചാണ്. ഈ അക്കം 0,2,4,6,8\, ഇവയിൽ ഏതെങ്കിലുമാണെങ്കിൽ നിശ്ചിതസംഖ്യ ഇരട്ടസംഖ്യ ആയിരിയ്ക്കും.

## സവിശേഷതകൾ
*a,b\, ഇവ രണ്ട് ഇരട്ടസംഖ്യകളാണെങ്കിൽ a+b ,a-b,a*b\, ഇവയെല്ലാം ഇരട്ടസംഖ്യകളായിരിയ്ക്കും. എന്നാൽ, a/b\, ഈ നിയമം പാലിയ്ക്കുന്നില്ല.a/b\, ഒരു ഇരട്ടസംഖ്യ ആവണമെങ്കിൽ ഹാര്യത്തിന് ഹാരകത്തിനേക്കാൾ രണ്ടിന്റെ ഘടകങ്ങൾ വേണം
*അഭാജ്യസംഖ്യാഗണത്തിലുൾ‌പ്പെടുന്ന ഏക ഇരട്ടസംഖ്യ 2\, ആണ്.

വിഭാഗം:ഗണിതം
ലാറ റോക്സ്

ലോകത്തിൽ ആദ്യമായി എച്ച്.ഐ.വി. ബാധിത എന്ന് സ്ഥിരീകരിക്കപ്പെട്ട നീലച്ചിത്രനടിയുടെ തിരശ്ശീലയിലെ പേരാണ്‌ **ലാറ റോക്സ്**. സഹനടനായ ജെയിംസ് ഡാറനും എച്ച്.ഐ.വി. ബാധിതനെന്ന് സ്ഥിരീകരിക്കപ്പെട്ടിരുന്നു.
## അഭിനയജീവിതം
തന്റെ സഹനടനായ  ഡാരേൻ ജെയിംസിനോടോപ്പം ലൈംഗികചിത്രങ്ങളിൽ അഭിനയിച്ചതിനുശേഷം തന്റെ 21-മത്തെ വയസ്സിൽ എച്ച്.ഐ.വി ബാധിതയായതോടെ ആണ് ലാറ പുറം ലോകത്ത് പ്രശസ്തയാവുന്നത്. ഇത് തന്റെ ആദ്യചിത്രത്തിൽ അഭിനയിച്ച് രണ്ട് മാസത്തിനു ശേഷമാണ് സംഭവിച്ചത്. ഇതിനു ശേഷം ലാറയും തന്റെ സഹപ്രവർത്തകനടനായ ജെയിംസിനേയും ലൈംഗിക ചിത്രങ്ങളിൽ അഭിനയിക്കുന്നതിന് ഏപ്രിൽ 2004ൽ അമേരിക്കയിൽ വിലക്കേർപ്പെടുത്തി. ഇവരുടെ കൂടെ അഭിനയിച്ച ജെസ്സീക ഡീ, മിസ്സ്. അറോയോ എന്നിവരും എച്ച്.ഐ.വി ബാധിതരായി കണ്ടെത്തിയതിനു ശേഷമാണ് ഇത്.
## അവലംബം

## പുറത്തേക്കുള്ള കണ്ണികൾ
*The Lara Roxx Foundation 
*Porn Faces Reality ; at the *Village Voice*
*Post-porn plans; at the *Montreal Mirror*
*Interview at lukeisback.com
*Video at YouTube

വർഗ്ഗം:1982-ൽ ജനിച്ചവർ

വർഗ്ഗം:ഡിസംബർ 12-ന് ജനിച്ചവർ

വർഗ്ഗം:ലൈംഗിക ചലച്ചിത്രനടിമാർ
ഡീപ് ത്രോട്ട് (ചലച്ചിത്രം)

1972-ൽ ഇറങ്ങിയ ഒരു അമേരിക്കൻ നീലച്ചിത്രമാണ്‌ ***ഡീപ് ത്രോട്ട്***. ജെറാഡ് ഡാമിയാനോ എഴുതി സം‌വിധാനം ചെയ്ത് ഈ സിനിമ എക്കാലത്തേയും പ്രശസ്ത നീലച്ചിത്രമെന്ന് പേരു കേട്ടവയിലൊന്നാണ്‌.

വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:1972-ൽ പുറത്തിറങ്ങിയ ചലച്ചിത്രങ്ങൾ
റീനിയം

അണുസംഖ്യം 75-ഉം പ്രതീകം Reയുമായ ഒരു മൂലകമാണ് റിനിയം. മാംഗനീസുമായി സാമ്യമുള്ളതിനാൽ, ചില ലോഹ സങ്കരങ്ങളിൽ ഇതുപയോഗിക്കുന്നു. റിനിയം മോളിബ്ഡനം ലോഹ സങ്കരം അതിചാലകമാണ്.പ്രകൃതിദത്തമെങ്കിലും, ലോകത്തിലേ പത്ത് ഏറ്റവും വിലയേറിയ മൂലകങ്ങളിൽ ഒന്നാണ് റിനിയം(US$ 7500.-/kg). 185Re, 187Re എന്നീ ഐസോടോപ്പുകൾ പ്രകൃതിയിൽകണ്ടുവരുന്നു. സ്ഥിരതയുള്ള ഐസോടോപ്പിനേക്കാൾ (185Re -  37.4%) കൂടിയ അളവിൽഅസ്ഥിര ഐസോടോപ്പ് അടങ്ങിയിരിക്കുന്ന  (187Re - 62.6%)  മൂന്നു മൂലകങ്ങളിലൊന്നാണ് റീനിയം; മറ്റുള്ളവ ഇൻഡിയം, ടെലൂറിയം എന്നിവയാണ്.

## പ്രധാന സ്വഭാവസവിശേഷതകൾ
കാർബണിനും, ടങ്സ്റ്റണിനും ശേഷം ഏറ്റവും ഉയർന്ന ദ്രവണാങ്കം റീനിയത്തിനാ‍ണ്. എന്നാൽ ഏറ്റവും ഉയർന്ന ക്വഥനാങ്കം റീനിയത്തിനാണ്. ഒപ്പം തന്നെ ഏറ്റവും സാന്ദ്രതയേറിയ മൂലകങ്ങളുടെ പട്ടികയിൽ ഓസ്മിയം, ഇറിഡിയം, പ്ലാറ്റിനം എന്നിവക്കുശേഷം നാ‍ലാം സ്ഥാനത്തുമാണ്. ഏറ്റവും കൂടുതൽ ഓക്സീകരണാ‍സ്ഥയുള്ള മൂലകങ്ങളിലൊന്നാണ് റീനിയം. -3, -1, 0, +1, +2, +3, +4, +5, +6 , +7. എന്നാൽ ഇവയിൽ +7, +6, +4, +2 എന്നീ അവസ്ഥകളിലാണ് ഈ മൂലകം സാധാരണയായി കാണപ്പെടുന്നത്.
ലോഹ റിനിയം 2.4 K താപനിലയിൽ അതിചാലകമാവുന്നു.

## ഉപയോഗങ്ങൾ
* കറുത്തീയ രഹിതവും, ഉയർന്ന ഒക്റ്റേൻ സംഖ്യയുമുള്ള ഗാസോലിൻ ഉണ്ടാക്കുവാനുപയോഗിക്കുന്നു.
* ജെറ്റ് എഞ്ചിൻ ഉണ്ടാ‍ക്കുവാനുപയോഗിക്കുന്ന ഉയർന്ന ദ്രവണാങ്കമുള്ള ലോഹസങ്കരങ്ങളുണ്ടാക്കുവാൻ ഉപയോഗിക്കുന്നു.

വർഗ്ഗം:മൂലകങ്ങൾ
വർഗ്ഗം:സംക്രമണ ലോഹങ്ങൾ
വർഗ്ഗം:ഉൽകൃഷ്ടലോഹങ്ങൾ
മേയ് 12

ഗ്രിഗോറിയൻ കലണ്ടർ പ്രകാരം **മേയ് 12** വർഷത്തിലെ 132 (അധിവർഷത്തിൽ 133)-ാം ദിനമാണ്.

## ചരിത്രസംഭവങ്ങൾ

* 1743 - വിശുദ്ധ റോമാസാമ്രാജ്യത്തിന്റെ ചക്രവർത്തിയായ ചാൾസ് ഏഴാമനെ തോല്പിച്ച ഓസ്ട്രിയയിലെ മറിയ തെരേസയെ ബൊഹീമിയയുടെ രാജാവായി അവരോധിച്ചു.
* 1797 - ഫ്രാൻസിലെ നെപ്പോളിയൻ ഒന്നാമൻ വെനീസ് കീഴടക്കി.
* 1873 - ഓസ്കർ രണ്ടാമൻ സ്വീഡന്റെ രാജാവായി അവരോധിക്കപ്പെട്ടു.
* 1890 - കൗണ്ടി ചാമ്പ്യൻഷിപ്പ് ക്രിക്കറ്റ് മൽസരങ്ങൾ ആരംഭിച്ചു. 
* 1941 - കോൺറാഡ് സ്യൂസ് Z3 എന്ന ആദ്യത്തെ പ്രോഗ്രാം ചെയ്യാവുന്ന ഓട്ടോമാറ്റിക്ക് കമ്പ്യൂട്ടർ പുറത്തിറക്കി.
* 1949 - സോവിയറ്റ് യൂണിയൻ ബെർളിനു മേലുള്ള ഉപരോധം നീക്കി.
* 1952 - ഗജ് സിങ്ങ് ജോധ്പൂർ മഹാരാജാവായി.
* 1965 - സോവിയറ്റ് യൂണിയന്റെ ബഹിരാകാശപേടകമായ ലൂണ 5 ചന്ദ്രനിൽ ഇടിച്ചുതകർന്നു.
* 2007 - പാകിസ്താൻ ചീഫ് ജസ്റ്റിസ് ഇഫ്തിക്കർ മുഹമ്മദ് ചൗധരി കറാച്ചി നഗരത്തിൽ എത്തിയതിനേത്തുടർന്നുണ്ടായ കലാപത്തിൽ 50 പേർ കൊല്ലപ്പെടുകയും 100-ലധികം പേർക്ക് പരിക്കേൽക്കുകയും ചെയ്തു.
* 2008 - ചൈനയിലെ സിച്വാനിലുണ്ടായ വുൻച്വാൻ ഭൂകമ്പത്തിൽ 69,000 പേർ മരണമടഞ്ഞു.


## ജനനം
* 1820 - ആധുനിക നേഴ്‌സിങ്ങിന്‌ അടിത്തറപാകിയ ഫ്ലോറൻസ് നൈറ്റിൻഗേൽ.

## മരണം
## മറ്റു പ്രത്യേകതകൾ
ലോക നഴ്സസ്ദിനം

വർഗ്ഗം:മേയ് 12
ടാങ്ക്‌വേധ നായ

പട്ടിണിയാൽ പൊറുതിമുട്ടിക്കപ്പെട്ട്, ശത്രു ടാങ്കുകളുടെയും കവചിത വാഹനങ്ങളുടെയും കീഴെനിന്ന് ഭക്ഷണം തേടാൻ പരിശീലിക്കപ്പെട്ട, സ്ഫോടകവസ്തുക്കൾ കെട്ടിവച്ച നായ്ക്കളെയാണ്‌ **ടാങ്ക്‌വേധ നായ്ക്കൾ** അഥവാ **നായ മൈനുകൾ** എന്ന് പറയുന്നത്. രണ്ടാം ലോകമഹായുദ്ധക്കാലത്ത് സോവ്യറ്റ് യൂണിയൻ, ജർമൻ ടാങ്കുകൾക്കുനേരെയാണ്‌ പ്രധാനമായും ഈ ആയുധപ്രയോഗം നടത്തിയത്. 

## പരിശീലനവും പ്രയോഗവും
പട്ടിണിക്കിട്ട നായ്ക്കളെ ടാങ്കിനു കീഴിൽ ഭക്ഷണം തേടാൻ പരിശീലിപ്പിക്കുകയാണ്‌ ആദ്യം ചെയ്യുന്നത്. പാർക്കു ചെയ്തിരിക്കുന്ന ടാങ്കിനു കീഴിൽനിന്നു ഭക്ഷണം കിട്ടുമെന്ന് നായ്ക്കൾ പെട്ടെന്നുതന്നെ മനസ്സിലാക്കിയെടുക്കുന്നു. പരിശീലനം സിദ്ധിച്ച നായ്ക്കളുടെമേൽ സ്ഫോടകവസ്തുക്കളും തടികൊണ്ടുള്ള ഒരു ദണ്ഡും ഘടിപ്പിക്കുന്നു. എന്നിട്ട് നായ്ക്കളെ ജർമൻ ടാങ്കുകൾ ആക്രമിച്ചു മുന്നേറുന്ന യുദ്ധക്കളത്തിലേയ്ക്ക് തുറന്നുവിടുന്നു. നായ ടാങ്കിനെ സമീപിക്കുമ്പോൾ തടികൊണ്ടുള്ള ഒരു ദണ്ഡ് ടാങ്കിൽതട്ടിനീങ്ങുകയും സ്ഫോടകവസ്തുക്കൾ പൊട്ടിത്തെറിക്കുകയും ചെയ്യും. ടാങ്കിന്റെ കവചം ഏറ്റവും ദുർ‍ബലമായ അടിഭാഗത്ത് പൊട്ടിത്തെറി ഉണ്ടാകുന്നതിനാൽ ടാങ്ക് പ്രവർത്തനരഹിതമാവുമയും ചെയ്യുന്നു.

## കാര്യക്ഷമത
രണ്ടാം ലോകമഹായുദ്ധകാലത്ത് ടാങ്ക്‌വേധ നായ്ക്കൾ അത്ര ഫലപ്രദമായ ഒരു ആക്രമണമാർഗ്ഗമായിരുന്നില്ല. *Hundeminen* എന്നു ജർമൻ‌കാർ വിളിച്ചിരുന്ന ഈ നായ്ക്കൾ സോവിയറ്റ് ടാങ്കുകൾ ഉപയോഗിച്ചു പരിശീ‍ലിക്കപ്പെട്ടവയായിരുന്നു. അവ പലപ്പോഴും യുദ്ധക്കളത്തിൽ തിരിഞ്ഞ് സോവിയറ്റ് സൈന്യത്തെ ആക്രമിച്ചിരുന്നു. മറ്റവസരങ്ങളിലാകട്ടെ, ഇവ എൻ‌ജിന്റെ ശബ്ദം കേട്ട് പിന്തിരിഞ്ഞോടുകയും ചെയ്യുമായിരുന്നു. എന്നിരുന്നാലും, ഈ നായ്ക്കൾ ഏതാണ്ട് മുന്നൂറോളം ജർമൻ ടാങ്കുകളെ പ്രവർത്തനരഹിതമാക്കുന്നതിൽ വിജയിച്ചിരുന്നു. നാസി മുന്നേറ്റത്തിന്‌ ഇവ കാര്യമായ തടസ്സംതന്നെ വരുത്തുകയും ഇവയെ പ്രത്യേകമാം വണ്ണം പ്രതിരോധിക്കാൻ നാസികൾ നിർബന്ധിതരാവുകയും ചെയ്തു.

## പ്രതിരോധം
ടാങ്കുകളുടെ മുകളിൽ ഘടിപ്പിച്ച മെഷീൻ‌ഗൺ ഉപയോഗിച്ച് നായ്ക്കളെ തടയാൻ സാധിക്കുമായിരുന്നില്ല. നായ്ക്കൾ ടാങ്കിന്റെ വളരെ താഴെയാണെന്നതും ചെറുതും ശീഘ്രം സഞ്ചരിക്കുന്നതും കണ്ടെത്താൻ പ്രയാസമുള്ളതുമാണെന്നതും തന്നെയയിരുന്നു ഇതിനു കാരണം. ഇവയ്ക്ക് പേയുണ്ടോ എന്ന ഭയം മൂലം കാണുന്ന ഏതു പട്ടിയെയും കൊല്ലാൻ ജർമൻ പട്ടാളക്കാർക്ക് ആജ്ഞ ലഭിച്ചിരുന്നു. ഒടുവിൽ ടാങ്കിൽ ഘടിപ്പിച്ച തീതുപ്പുന്ന തോക്കുകളാണ്‌(*flame throwers*) ഇവയ്ക്കെതിരെ ഏറ്റവും ഫലപ്രദമായ പ്രതിരോധമായി കണ്ടെത്തിയത്. എന്നാൽ ചില പട്ടികളെ തടയാൻ ഇതിനും സാധിക്കുമായിരുന്നില്ല. തീയോ പൊള്ളലോ കൂസാതെ ഇവ ടാങ്കുകൾക്കു കീഴെനിന്ന് ഭക്ഷണം തേടാൻ ശ്രമിച്ചിരുന്നു.

## ഇതും കാണുക
* സൈനിക മൃഗം

## അവലംബം
* 
* Dog Anti-Tank Mine , Soviet-Empire.com. Retrieved May 20 2005.
* World War Two Combats: Axis and Allies 

## പുറം കണ്ണികൾ
* Illustration "Tankhund mit Sprengausrüstung"
* Protitankovaya podvizhnaya mina (റഷ്യൻ ഭാഷയിലുള്ളത്, ചിത്രങ്ങൾ ഉൾപ്പെടെ)

വിഭാഗം:ടാങ്ക്‌വേധ ആയുധങ്ങൾ
നായ, ടാങ്ക്‌വേധ
വിഭാഗം:സൈനികമൃഗങ്ങൾ
വിഭാഗം:നായ്ക്കൾ
വിഭാഗം:സോവ്യറ്റ് യൂണിയന്റെ സേന
വിഷമത്രികോണം

ത്രികോണത്തിന്റെ ഒരു ആന്തരകോൺ ബൃഹത്‌കോൺ ആയാൽ അത്തരം ത്രികോണമാണ് **വിഷമത്രികോണം**. അതായത് കോണളവ് 90 ഡിഗ്രിയ്ക്കും 180 ഡിഗ്രിയ്ക്കും ഇടയിൽ.

കൊസൈൻ നിയമപ്രകാരം  a,b,c എന്നീ മൂന്നു വശങ്ങളുള്ളതും A,B,C എന്നീ കോണളവുകളും ഉള്ളതായ ഒരു ത്രികോണം തന്നിരുന്നാൽ
*cos C=(a^2+b^2-c^2)/(2ab)\, ഇവിടെ C എന്ന കോൺ c എന്ന വശത്തിനു എതിരേ കിടക്കുന്നു
*cos C\, പൂജ്യത്തേക്കാൾ ചെറുതാണ് എങ്കിൽ C ഒരു ബൃഹത്കോൺ ആയിരിയ്ക്കും.
*ആയതിനാൽ ഒരു വിഷമത്രികോണത്തിലെ വശങ്ങൾ a^2 + b^2 ഈ വ്യവസ്ഥകളിലേതെങ്കിലും പാലിയ്ക്കുന്നു.
റുഥീനിയം

അണുസംഖ്യ 44 ആയ മൂലകമാണ് **റുഥീനിയം**. **Ru** ആണ് ആവർത്തനപ്പട്ടികയിലെ ഇതിന്റെ പ്രതീകം. അപൂർ‌വമായ ഈ സംക്രമണ ലോഹം ആവർത്തനപ്പട്ടികയിലെ പ്ലാറ്റിനം കുടുംബത്തിൽ ഉൾപ്പെടുന്നു. പ്ലാറ്റിനം അയിരുകളിൽ ഈ ലോഹം കാണപ്പെടുന്നു. ചില പ്ലാറ്റിനം സങ്കരങ്ങളുടെ നിർമ്മാണത്തിൽ ഉത്പ്രേരകമായി ഇത് ഉപയോഗിക്കാറുണ്ട്.

## അവലംബം



വർഗ്ഗം:മൂലകങ്ങൾ
വർഗ്ഗം:സംക്രമണ ലോഹങ്ങൾ
വർഗ്ഗം:ഉൽകൃഷ്ടലോഹങ്ങൾ
പൈതഗോറസ് സിദ്ധാന്തം

[thumb|'''പൈത്തഗോറസ് സിദ്ധാന്തം''': ഒരു [മട്ടത്രികോണം|മട്ടത്രികോണത്തിലെ കർണ്ണത്തിന്റെ വർഗ്ഗം അതിന്റെ പാദത്തിന്റെയും, ലംബത്തിന്റെയും വർഗ്ഗത്തിന്റെ തുകക്കു തുല്യമായിരിക്കും.]]
ഗണിതശാസ്ത്രത്തിലെ യൂക്ലിഡിയൻ ജ്യാമിതിയിൽ  ഒരു  മട്ടത്രികോണത്തിന്റെ  മൂന്ന് വശങ്ങളുടെയും ബന്ധങ്ങൾ വിശദീകരിക്കാൻ ഉപയോഗിക്കുന്ന ഒരു സിദ്ധാന്തമാണ്‌ **പൈത്തഗോറസ് സിദ്ധാന്തം**. ഇത് കണ്ടുപിടിക്കുകയും തെളിയിക്കുകയും ചെയ്ത ഗ്രീക്ക് ഗണിതശാസ്ത്രജ്ഞനായിരുന്ന് പൈത്തഗോറസിന്റെ  പേരിലാണ്‌ ഇത് അറിയപ്പെടുന്നത്.  

ഈ സിദ്ധാന്തം പറയുന്നതിങ്ങനെയാണ്‌:
ഒരു മട്ടത്രികോണത്തിലെ കർണ്ണത്തിന്റെ വർഗ്ഗം അതിന്റെ പാദത്തിന്റെയും, ലംബത്തിന്റെയും വർഗ്ഗത്തിന്റെ തുകക്കു തുല്യമായിരിക്കും 

ഈ ചിത്രത്തിലെ ത്രികോണത്തിന്റെ കർണ്ണം c യും a യും b യും മറ്റു രണ്ടു വശങ്ങളും ആണ്‌. ഈ സിദ്ധാന്തം താഴെ പറയുന്ന സൂത്രവാക്യം പ്രകാരം വിശദീകരിക്കാം.
: a^2 + b^2 = c^2\, 

അല്ലെങ്കിൽ c:

:  c = \sqrt{a^2 + b^2}. \,

ഇവിടെ കർണ്ണത്തിന്റെ നീളവും മറ്റേതെങ്കിലും വശത്തിന്റെ നീളവും തന്നിട്ടുണ്ടെങ്കിൽ മറ്റേ വശത്തിന്റെ നീളം കാണാനും ഈ സൂത്രവാക്യമുപയോഗിക്കാം

: c^2 - a^2 = b^2\,  അല്ലെങ്കിൽ
: c^2 - b^2 = a^2\, 
## അവലംബം


വർഗ്ഗം:ഗണിതം
വർഗ്ഗം:ജ്യാമിതി
സമഭുജത്രികോണം

right|സമഭുജ ത്രികോണം
മൂന്നു വശങ്ങളും മൂന്നു കോണളവുകളും തുല്യമായ ത്രികോണങ്ങളാണ് **സമഭുജ ത്രികോണങ്ങൾ**. ആയതിനാൽ ഓരോ കോണളവും 60 ഡിഗ്രീ വീതമായിരിയ്ക്കും.

ഒരു വശം a\,യും ലംബശീർ‌ഷം h\,ഉം തന്നിരുന്നാൽ സമഭുജത്രികോണത്തിന്റെ വിസ്തീർ‌ണ്ണം കാണുന്നതിന് \frac{1}{2} ah\, എന്ന സൂത്രവാക്യം ഉപയോഗിയ്ക്കുന്നു.

a\, വശമായുള്ള സമഭുജത്രികോണം ആധാരമാക്കി വരയ്ക്കുന്ന:
* r\, ആരമായുള്ള അന്തർ‌വൃത്തത്തിന്റെ വിസ്തീർ‌ണ്ണം \pi r^2\, അഥവാ \frac{1}{12} \pi a^2\, എന്ന സൂത്രവാക്യം ഉപയോഗിച്ചും
* R\, ആരമായുള്ള പരിവൃത്തത്തിന്റെ വിസ്തീർ‌ണ്ണം \pi R^2\, അഥവാ \frac{1}{3} \pi a^2 എന്ന സൂത്രവാക്യം ഉപയോഗിച്ചും കണ്ടെത്താം.
*സമഭുജതികോണത്തിന്റെ തുല്യ വശങ്ങളെ *a*എന്നു അടയാളപ്പെടുത്തിയാൽ, പൈത്ഗോറസ് തത്ത്വം ഉപ്യോഗിച്ച്,
** വിസ്തീർണ്ണം A=\frac{\sqrt{3}}{4} a^2

** ചുറ്റളവ് p=3a\,\!

** പരിവൃത്തത്തിന്റെ ആരം R = \frac{a}{\sqrt{3}}
** ആന്തരവൃത്തത്തിന്റെ ആരം r=\frac{\sqrt{3}}{6} a or  r=\frac{R}{2}

** പരിവൃത്തത്തിന്റെ കേന്ദ്രവും ആന്തര വൃത്തത്തിന്റെ കേന്ദ്രവും ത്രികോണത്തിന്റെ ജ്യാമിതീയ കേന്ദ്രവും ഒന്നു തന്നെ ആയിരിക്കും. 

** ഏതു വശത്തു നിന്നുമുള്ള ഉയരം, h=\frac{\sqrt{3}}{2} a.  പരിവൃത്തത്തിന്റെ ആരം *R*, ആണെങ്കിൽത്രികോണമിതി ഉപയോഗിച്ച്,
** ത്രികോണത്തിന്റെ വിസ്തീർണ്ണം \mathrm{A}=\frac{3\sqrt{3}}{4}R^2

 പല പരിമാണങ്ങൾക്കും ശീർഷത്തിൽ നിന്നും എതിർവാശത്തേക്കുള്ള ഉന്നതി ("h") ന് ബന്ധങ്ങളുണ്ട്:
** വിസ്തീർണ്ണം   A=\frac{h^2}{\sqrt{3}}

** ഓരോ വശത്തുനിന്നും കേന്ദ്രത്തിലേക്കുള്ള അകലം  \frac{h}{3} 

** പരിവൃത്തത്തിന്റെ ആരം  R=\frac{2h}{3} 

** ആന്ത്ര വൃത്തത്തിന്റെ ആരം  r=\frac{h}{3}  ഒരു സമഭുജ ത്രികോണത്തിൽ, ഉന്നതി, കോണിന്റെ സമഭാജികൾ, ലംബസമഭാജികൾ, മാധ്യമം എന്നിവ ഒന്നായിരിക്കും.
* == സവിശേഷതകൾ == *ABC* എന്ന ത്രികോണത്തിന്റെ വശങ്ങൾ *a*, *b*, *c*, അർദ്ധചുറ്റളവ് *s*, വിസ്തീർണ്ണം *T*, പരിവൃത്തത്തിന്റെ ആരങ്ങൾ *r<sub>a</sub>*, *r<sub>b</sub>*, *r<sub>c</sub>* (തൊടുവര യഥാക്രമം *a*, *b*, *c* ), പരിവൃത്തത്തിൻടേയും ആന്ത്രവൃത്തത്തിൻടേയും ആരങ്ങൾ യഥാക്രമം *R* and *r*ആവുംപ്പോൾ, സമഭുജമാവണമെങ്കിൽ താഴെ പറയുന്ന ഒമ്പത് ഇനങ്ങളിൽ ഒന്നെങ്കിലും ശരിയാവണം. ഈ വിശേഷതകൾ സമഭുജത്രികോണത്തിന്റെ മാത്രം പ്രത്യേകതയാണ്. 

## നിർ‌മ്മിതി
200px|thumb|left|സമഭുജ ത്രികോണത്തിന്റെ നിർമ്മിതി

ആരമായുള്ള ഒരു വൃത്തം നിർ‌മിയ്ക്കുക. ഇതേ ആരത്തിൽ തന്നെ കോം‌പസ്സുപയോഗിച്ച് വേറൊരു വൃത്തം നിർമ്മിച്ച്, വൃത്തകേന്ദ്രങ്ങളേയും വൃത്തങ്ങൾ തമ്മിൽ സന്ധിയ്ക്കുന്ന ബിന്ദുക്കളേയും യോജിപ്പിച്ചാൽ സമഭുജത്രികോണം ലഭിയ്ക്കും.
സൂത്രവാക്യം

പ്രതീകങ്ങളും സംഖ്യകളും ഉപയോഗിച്ച് ഒരു നിയമത്തേയോ ഒരു വസ്തുതയേയോ സൂചിപ്പിയ്ക്കുന്നതാണ്‌ **സൂത്രവാക്യം**(*Formula*).

ഗണിതശാസ്ത്രത്തിൽ ബീജീയവാക്യങ്ങളുപയോഗിച്ചാണ് ഇവ നിർ‌വചിയ്ക്കപ്പെടുന്നത്. ഗണിതശാസ്ത്രത്തിലെ അങ്കഗണിതം, ജ്യാമിതി തുടങ്ങിയ എല്ലാ ശാഖകളിലും സൂത്രവാക്യങ്ങൾ കാണാവുന്നതാണ്. ഇവ സമവാക്യങ്ങളോ(*equations*) അസമവാക്യങ്ങളോ(*inequalities*) ആകാം. വാക്യഘടനാപരമായി സൂത്രവാക്യത്ത നിർവചിരിക്കുന്നത് പ്രയോഗത്തിലുള്ള ലോജിക്കൽ ഭാഷയുടെ ചിഹ്നങ്ങളും രൂപീകരണ നിയമങ്ങളും ഉപയോഗിച്ച് നിർമ്മിച്ച ഒരു അസ്തിത്വമായാണ്. 

## അവലംബം

വർഗ്ഗം:ഗണിതം
2008 ഇന്ത്യൻ പ്രീമിയർ ലീഗ്

2007ൽ ബി.സി.സി.ഐ. സ്ഥാപിച്ച ഇന്ത്യൻ പ്രീമിയർ ലീഗിലെ ആദ്യ കളികളുൾപ്പെടുന്ന സമയമാണ്‌ **2008 ഇന്ത്യൻ പ്രീമിയർ ലീഗ്**, . 2008 ഏപ്രിൽ 18നാണ് ഇതലെ ആദ്യ മത്സരം നടന്നത്. ജൂൺ 1ന് കലാശക്കളി നടക്കും. എട്ട് ടീമുകളാണ് ഈ ലീഗിൽ ഉള്ളത്. ഒരോ ടീമുകളും മറ്റുള്ള എല്ലാ ടീമുകൾക്കെതിരേ ഒരു ഹോം മാച്ചും ഒരു എവേ മാച്ചും കളിക്കും. അതിന് ശേഷം രണ്ട് സെമി ഫൈനലുകളും ഒരു ഫൈനലും ഉണ്ടായിരിക്കും.

## ടീമുകൾ

:A With VVS Laxman ruled out of the 2008 season due to injury, Adam Gilchrist now leads the side.
:B Harbhajan Singh and Shaun Pollock acted as stand-in captains when Sachin Tendulkar was unavailable due to injury.

## പോയിന്റ് നില

## മത്സരഫലം

### ഗ്രൂപ്പ് ഘട്ടം
### 18–24 ഏപ്രിൽ

----

----

----

----

----

----

----

----

### 25 ഏപ്രിൽ – 1 മെയ്

----

----

----

----

----

----

----

----

----

### 2–8 മെയ്

----

----

----

----

----

----

----

----

----

### 9–15 മെയ്

----

----

----

----

----

----

### 16–22 May

### 16–22 മെയ്

----

----

----

----

----

----

----

----

----

### 23–28 മെയ്

----

----

----

----

----

----

----

----

----
## നോക്കൗട്ട് ഘട്ടം
### സെമി ഫൈനൽ

----

----

### ഫൈനൽ

## മത്സരഫലങ്ങൾ

:**Note**: Results listed are according to the home team.
:**Note**: Click on the results to see match summary.
### നോക്കൗട്ട് ഘട്ടം

## പുറത്തേക്കുള്ള കണ്ണികൾ
* ഔദ്യോഗിക സൈറ്റ് IPL Website
* Cricinfo - Indian Premier League 

വിഭാഗം: 2008

വിഭാഗം: ട്വന്റി20 ക്രിക്കറ്റ് പരമ്പരകൾ
തിക്രീത്

**തിക്രീത്** അല്ലെങ്കിൽ **തെഗ്രീത്ത്** ഇറാക്കിലെ ഒരു നഗരമാണു്. 7-ആം നൂറ്റാണ്ടിൽ ബൈസന്റൈൻ സാമ്രാജ്യം (കിഴക്കൻ റോമാസാമ്രാജ്യം)പേർ‍ഷ്യയെ കീഴടക്കിയപ്പോൾ‍ പേർ‍ഷ്യയിലെ ബൈസന്റൈൻ ഗവർ‍ണറുടെ ആസ്ഥാനം.  ഇറാക്കിലെ മുൻ ഏകാധിപതി സദ്ദാം ഹുസൈന്റെ ജന്മസ്ഥലം. 2012മുതൽ സലാദിൻ ഭരണകൂടത്തിന്റെ ഭരണസിരാകേന്ദ്രമാണ് തിക്രീത്ത്. 160000 ആണ് ഇവിടുത്തെ ജനസംഖ്യ. സുറിയാനി ഓർത്തഡോക്സ് മഫ്രിയാനേറ്റിന്റെ ആദ്യകാല ആസ്ഥാനമായിരുന്നു..

അടുത്ത കാലത്ത് 2015 മാർച്ച് ഏപ്രിൽ കാലത്ത് ഇസ്ലാമിക് സ്റ്റേറ്റ്ന്റെ നേതൃത്വത്തിൽ ഉണ്ടായ കലാപത്തിൽ 28000ത്തോളം ജനങ്ങളൂടെ പലായനം ഇവിടെനിന്നുണ്ടായി.. 2015 ൽ അവർ നഗരം പിടിക്കുകയും ആ വർഷം അവസാനത്തോടെ സർക്കാർ നിയമവാഴ്ച പുനസ്ഥാപിക്കയും ചെയുതു. ഇപ്പോൾ ഇവിട്ം ശാന്തം ആണ്.

### പഴയകാലം
ടൈഗ്രിസ് നദീതീരത്തെ പ്രദേശം എന്ന നിലക്ക പുരാതനകാലം തൊട്ട് ഇവിടം ചരിത്രപ്രധാനമാണ്. കൃ. പി 615ൽ നെബൊപൊലാസർ എന്ന ബാബിലോണിയൻ രാജാവിന്റെ ആക്രമകാലത്ത് ഇതൊരു അഭയാർത്ഥി ആവാസകേന്ദ്രമായിരുന്നു എന്ന് 'Fall of Assyria Chronicle'' എന്ന് ഗ്രന്ധത്തിൽ അകാദിയൻ ഭാഷയിൽ എഴുതിയിട്ടുണ്ട് .
ഹെനനിസ്റ്റിക് കുടിയേറ്റകാലത്തെ ബിർത ആണ് ഇന്നത്തെ തിക്രീത് എന്ന് കരുതുന്നു..
## കൃസ്റ്റ്യൻ തിക്രീത്ത്

## അവലംബം

വർഗ്ഗം:ഇറാഖിലെ നഗരങ്ങൾ
വർഗ്ഗം:ഒറ്റവരിയിൽ നിന്നും രക്ഷിക്കപ്പെട്ട ലേഖനങ്ങൾ
നർഗീസ് (വിവക്ഷകൾ)

**നർഗീസ്** എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
*നർഗീസ് (ചലച്ചിത്രനടി)
*നർഗീസ് (ചുഴലിക്കാറ്റ്)
*നർഗീസ് മുഹമ്മദി
പരിയാരം, തൃശ്ശൂർ

തൃശൂർ ജില്ലയിൽ ചാലക്കുടിക്കു കിഴക്കായി സ്ഥിതി ചെയ്യുന്ന ഒരു ഗ്രാമമാണ്‌ **പരിയാരം**. അതിരപ്പിള്ളിയിലൂടെയുള്ള ചാലക്കുടി-വാൽപ്പാറ അന്തർസംസ്ഥാനപാത ഈ ഗ്രാമത്തിലൂടെ കടന്നു പോകുന്നു.

വർഗ്ഗം: തൃശ്ശൂർ ജില്ലയിലെ ഗ്രാമങ്ങൾ
ലോക നഴ്സസ് ദിനം

മേയ് 12 ആണ് **ലോക നഴ്സസ്ദിനം** ആയി ആചരിക്കുന്നത്. നേഴ്‌സുമാർ സമൂഹത്തിനു ചെയ്യുന്ന വിലയേറിയ സേവനങ്ങളെ ഓർമിക്കുവാനാണ് ഈ ദിനം ആഘോഷിക്കുന്നത്. ആധുനിക നഴ്സിങ്ങിന്റെ സ്ഥാപകയായ ഫ്ലോറൻസ് നൈറ്റിൻഗേലിന്റെ ജന്മദിനം ആയതുകൊണ്ടാണ് ഈ ദിവസം നഴ്സസ് ദിനം ആയി ആചരിക്കുന്നത്. 
1965 മുതൽ ലോക നഴ്സിങ് സമിതി (International Council of Nurses )ഈ ദിവസം ലോക നഴ്സസ് ദിനം ആയി ആചരിക്കുന്നു.
## അവലംബം

വർഗ്ഗം:മേയ് 12
അദ്ദായി രണ്ടാമൻ ഗീവർഗ്ഗീസ്

കിഴക്കിന്റെ സഭയുടെ പഴയ പഞ്ചാംഗ കക്ഷിയായ പുരാതന പൗരസ്ത്യ സഭയുടെ രണ്ടാമത്തെ പൗരസ്ത്യ കാതോലിക്കോസ്. മാർ‍ തോമസ് ധർ‍മോയുടെ കാലശേഷം 1970-ൽ തെരഞ്ഞെടുക്കപ്പെട്ട പരിശുദ്ധ **ആദ്ദായി രണ്ടാമൻ‍ പാത്രിയർക്കീസ്** 1972 ഫെബ്രുവരി 20നാണ് വാഴിയ്ക്കപ്പെട്ടത്.

## പുറം കണ്ണികൾ
* പരിശുദ്ധ ആദ്ദായി രണ്ടാമൻ അരിസോണയിൽ
* പരിശുദ്ധ ആദ്ദായി രണ്ടാമൻ ഷിക്കാഗോയിൽ ഏപ്രിൽ 2007

വർഗ്ഗം:1950-ൽ ജനിച്ചവർ
വർഗ്ഗം:കിഴക്കിന്റെ പുരാതന സഭയുടെ കാതോലിക്കോസുമാർ
വർഗ്ഗം:2022-ൽ മരിച്ചവർ
കണയങ്കോട്

കോഴിക്കോട് ജില്ലയിൽ കൊയിലാണ്ടി ടൗണിൽ നിന്നും മൂന്നുകിലോമീറ്റർ അകലെ കണയങ്കോട് പുഴ ഉൾപ്പെടുന്ന പ്രദേശമാണ്‌ **കണയങ്കോട്** എന്നറിയപ്പെടുന്നത്. കൊയിലാണ്ടി- താമരശ്ശേരി സംസ്ഥാന പാതയിലെ ആദ്യത്തെ പാലം സ്ഥിതിചെയ്യുന്നത് കണയങ്കോട്ടാണ്‌. 1962-ൽ പണികഴിപ്പിക്കപ്പെട്ട ഈ പാലം കൊയിലാണ്ടി ടൗണിനെ കിഴക്കൻ പ്രദേശങ്ങളുമായി ബന്ധിപ്പിക്കുന്നു. അകലാപുഴയും പൂനൂർ പുഴയും സംഗമിക്കുന്ന കണയങ്കോട് പുഴയുടെ പടിഞ്ഞാറ് ഭാഗത്ത് കണ്ടൽ ചെടികളുടെ വലിയൊരുശേഖരമുണ്ട്. കൊയിലാണ്ടി നഗരസഭ ഗ്രീൻസോണായി പ്രഖ്യാപിച്ച ഈ പ്രദേശം വളരെയേറെ പരിസ്ഥിതി പ്രധാന്യമുള്ളതാണ്.

വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
അവകലനം

ഏകദങ്ങൾ (ഫലനം, Functions) ഉപയോഗിച്ച് ഒരു അളവിന് മറ്റൊന്നിനെ അപേക്ഷിച്ച് ഉണ്ടാകുന്ന മാറ്റത്തിന്റെ നിരക്ക്(*differential*) കണ്ടെത്തുന്ന രീതിയാണ്‌ **അവകലനം**(*Differentiation*). സമാകലനത്തിന്റെ(integral calculus) നേർ വിപരീത പ്രക്രിയ ആണ് അവകലനം. ഐസക് ന്യൂടൻ, ഗോട്ട്ഫ്രൈഡ് ലെയ്ബ്നിസ് എന്നീ ശാസ്ത്രഞ്ജൻമാരാണ് ഇത് വികസിപ്പിച്ചത്.

## പ്രവർത്തനം
ഉദാഹരണത്തിന്, ചലിച്ചുകൊണ്ടിരിക്കുന്ന ഒരു വസ്തുവിന്റെ ഒരു പ്രത്യേക സമയത്തെ വേഗം കണക്കാക്കണം എന്ന് കരുതുക. ഒന്നുകിൽ അതിന്റെ ആകെ സഞ്ചരിച്ച ദൂരത്തെ സമയം കൊണ്ട് ഭാഗിച്ച്, ശരാശരി വേഗം കണക്കാക്കാം. അല്ലെങ്കിൽ ആ പ്രത്യേക സമയത്തെ ദൂരവും സമയവും കണക്കാക്കി വേഗം കണ്ടുപിടിക്കാം. ഈ പ്രത്യേക സമയത്തിന്റെ ദൈർഘ്യം ഏറ്റവും കുറയുന്തോറും കണക്കാക്കപ്പെടുന്ന വേഗത്തിന്റെ കൃത്യത വർധിക്കുന്നു. പക്ഷെ ഇത് വളരെ ശ്രമകരമായ ജോലിയാണ്.

ലഘുചിത്രം|ഇടത്ത്‌|ഈ വക്രരേഖയിൽ 2 വ്യത്യസ്ത ബിന്ദുക്കൾക്ക് 2 വ്യത്യസ്ത ചരിവ് ആണ് ഉള്ളത്

അത്പോലെ ഒരു വക്രരേഖയുടെ(curve) ചരിവ്(slope) കാണുമ്പോഴും ഈ പ്രശ്നം ഉണ്ടാവുന്നു. y/x ആണ് ഒരു രേഖയുടെ  ചരിവ്. ഇതിൽ x, തിരശ്ചീന രേഖയിലുള്ള(x axis) ദീർഘവും, y, ലംബ രേഖയിലുള്ള(y axis) ദീർഘവും ആണ്. ആരേഖം നേർ രേഖയിൽ അല്ലെങ്കിൽ ചരിവ് കൃത്യമായി കാണാൻ ഓരോ ബിന്ദുവിന്റെയും ചരിവ് കാണേണ്ടി വരും.

## നിർദ്ധാരണം
ചിത്രം 3 ൽ ഒരു ഏകദം (ഫലനം)  y = f(x) ഉണ്ടെന്നു സങ്കല്പിക്കുക. ഇതിൽ y x ന്റെ function ആണ്. തിരശ്ചീനമായി x നെ അപേക്ഷിച്ച് y എത്ര ഉയരത്തിൽ ആണെന്ന് ഇത് പറയുന്നു. 
ലഘുചിത്രം|ഇടത്ത്‌|ചിത്രം 3

വക്രരേഖയിലെ A എന്ന ബിന്ദു സങ്കൽപ്പിക്കുക, x ആണ് അതിന്റെ തിരശ്ചീന അളവ്(x coordinate) y ലംബ അളവും(y coordinate). 
വക്രരേഖയിലെ B എന്ന ബിന്ദു സങ്കൽപ്പിക്കുക, x+h ആണ് അതിന്റെ തിരശ്ചീന അളവ്. f(x+h) ലംബ അളവും.
അപ്പോൾ A യിൽ നിന്ന് B യിലേക്കുള്ള രേഖയുടെ ചരിവ്,
 ,\frac{f(x + h) - f(x)}{h} ആകും.
B യെ A യുടെ അടുത്തേക്ക് കൊണ്ട് വരുമ്പോൾ h, 0 ലേക്ക് നീങ്ങും. അപ്പോൾ ചരിവ്,
\lim_{h\rightarrow0} \frac{f(x + h) - f(x)}{h}  എന്ന് വരുന്നു.

y = x² ആണെങ്കിൽ,

 \begin{align} &= \lim_{h\rightarrow0} \frac{f(x+h) - f(x)}{h} \\ &= \lim_{h\rightarrow0} \frac{(x+h)^2 - (x)^2}{h} \end{align} 

ബൈനോമിയൽ തിയറം ഉപയോഗിക്കുന്നു, അതായത്, (x+y)^2 = x^2 + 2xy + y^2

 \begin{align} &= \lim_{h\rightarrow0} \frac{x^2 + 2xh + h^2 - x^2}{h} \\ &= \lim_{h\rightarrow0} \frac{2xh + h^2}{h} \\ &= \lim_{h\rightarrow0} 2x + h \\ &= \frac{}{} 2x \end{align} 
 

\Delta y\, എന്നാൽ y\, എന്ന അളവിനുണ്ടാകുന്ന മാറ്റത്തേയും \Delta x\, എന്നാൽ  x\, എന്ന അളവിനുണ്ടാകുന്ന മാറ്റത്തേയും സൂചിപ്പിച്ചാൽ \Delta x\, പൂജ്യത്തോട് അടുക്കുന്തോറും {\Delta y \over{\Delta x}}\, എന്ന അളവിനുണ്ടാകുന്ന മാറ്റമാണ് \frac{dy}{dx}\, എന്നതുകൊണ്ട് ഉദ്ദേശിയ്ക്കുന്നത്. \frac{dy}{dx}\, നെ x\, ആശ്രിതമായുള്ള y\,യുടെ അവകലജം എന്ന് വിളിയ്ക്കുന്നു.

## ആരേഖം

രേഖീയ ഏകദങ്ങൾ ആയ ഫലനങ്ങൾ y = f(x) = m x + c\, ഉപയോഗിച്ച് ആരേഖം തയ്യാറാക്കുമ്പോൾ m\, ആയിരിയ്ക്കും അവകലജം.ഇവിടെ m\,നെ ചരിവ് എന്ന് പറയുന്നു. y = f(x) = m x + c\, എന്നത് ഒരു നേർ‌രേഖ സമവാക്യമാണ്.രേഖീയ ഏകദങ്ങൾ അല്ലാത്തവയിൽ അവകലജം കാണുന്നതിനായി ലെബനിസ് ഉപപാദ്യം ആണ് ഉപയോഗിയ്ക്കുന്നത്.ഇതാവട്ടെ,സീമ എന്ന ആശയത്തെ മുൻ‌നിർ‌ത്തിയാണ് നിർ‌വ്വചിയ്ക്കുന്നത്.

## അവലംബങ്ങൾ
*ഹൈസ്ക്കൂൾ ശാസ്ത്രനിഘണ്ടു,കേരള ശാസ്ത്രസാഹിത്യ പരിഷദ്

വർഗ്ഗം:കലനം
ഗോളാഭം

ഒരു ദീർഘവൃത്തത്തെ അതിന്റെ ഏതെങ്കിലും അക്ഷത്തെ ആധാരമാക്കി ഭ്രമണം ചെയ്യിക്കുമ്പോഴുണ്ടാകുന്ന ജ്യാമിതീയരൂപമാണ്‌ **ഗോളാഭം** (ദീർഘഗോളം) അഥവാ **സ്‌ഫെറോയ്‌ഡ്**(Spheroid). 
## അളവുകൾ
സ്‌ഫെറോയ്‌ഡിനെ വിശദീകരിക്കുന്നതിന്‌ അതിന്റെ അർദ്ധദീർഘാക്ഷം (സെമീ മേജർ ആക്സിസ്) (a), അർദ്ധലഘ്വക്ഷം (സെമീ മൈനർ ആക്സിസ്) (b) എന്നിവയോ സെമീ മേജർ ആക്സിസ് (a), പരപ്പ് (flattening) (f) എന്നീ അളവുകളോ ആണ്‌ ഉപയോഗിക്കുന്നത്.
left|float|210px
o\!\varepsilon=\arccos\left(\frac{b}{a}\right)=2\arctan\left(\sqrt{\frac{a-b}{a+b}} \right);\,\!
f=2\sin\left(\frac{o\!\varepsilon}{2}\right)^2=1-\cos(o\!\varepsilon)=\frac{a-b}{a};\,\!

f-ന്റെ വില പൂജ്യത്തിനും ഒന്നിനും ഇടക്കായിരിക്കും. f പൂജ്യമാണെങ്കിൽ രണ്ട് അക്ഷങ്ങളുടേയും നീളം തുല്യമായിരിക്കുകയും രൂപം ഒരു ഗോളമായിരിക്കുകയും ചെയ്യും.
പരപ്പ് (f) പോലെത്തന്നെ സ്‌ഫെറോയ്‌ഡിന്റെ ആകൃതിയെ സൂചിപ്പിക്കാനുപയോഗിക്കുന്ന മറ്റൊരു അളവാണ്‌ **[[വികേന്ദ്രത]]** അഥവാ എസ്സെണ്ട്രിസിറ്റി (eccentricity), (\varepsilon=e).

\varepsilon^2=\sin(o\!\varepsilon)^2=\frac{a^2-b^2}{a^2};\,\!

## ഭൂമി

ഭൂമിയുടെ ആകൃതി ഒരു സ്‌ഫെറോയ്‌ഡിനോടാണ്‌ ഏറ്റവും സാദൃശ്യം പുലർത്തുന്നത്. അതിന്റെ പരപ്പ്,f=0.003353 ആണ്‌. f വളരെച്ചെറിയ ഒരു സംഖ്യയായതിനാൽ അതിന്റെ വ്യുൽക്രമമാണ്‌ (\frac{1}{f}) പൊതുവേ ഇത്തരം മേഖലകളിൽ ഉപയോഗിച്ചുവരുന്നത്. വ്യാപകമായി ഉപയോഗിച്ചുവരുന്ന വേൾഡ് ജിയോഡെറ്റിക് സിസ്റ്റം 1984 (WGS 84) രീതിയിൽ ഭൂമിയെ താഴെക്കാണുന്ന അളവുകളുള്ള ഒരു സ്‌ഫെറോയ്‌ഡ് ആയാണ്‌ കണക്കാക്കുന്നത്.

 a=6378137.0 മീറ്റർ
 b=6356752.31423 മീറ്റർ
 \frac{1}{f}=298.257223563

## അവലംബം


വർഗ്ഗം:ഗണിതം
വർഗ്ഗം:ജ്യാമിതീയരൂപങ്ങൾ
മേയ് 14

ഗ്രിഗോറിയൻ കലണ്ടർ പ്രകാരം വർഷത്തിലെ 134 (അധിവർഷത്തിൽ 135)-ാം ദിനമാണ് **മേയ് 14**.

## ചരിത്രസംഭവങ്ങൾ

* 1811 - പരാഗ്വേ സ്പെയിനിൽ നിന്നും സ്വാതന്ത്ര്യം നേടി.
* 1940 - രണ്ടാം ലോകമഹായുദ്ധം: നെതർലൻഡ്സ് ജർമനിക്കു മുൻപിൽ കീഴടങ്ങി.
* 1948 - ഇസ്രയേൽ സ്വതന്ത്രരാജ്യമായി പ്രഖ്യാപിച്ചു. താൽകാലിക സർക്കാർ അധികാരത്തിലേറി.
* 1955 - ശീതയുദ്ധം:സോവിയറ്റ് യൂണിയൻ അടക്കമുള്ള എട്ടു കമ്മ്യൂണിസ്റ്റ് രാജ്യങ്ങൾ, വാഴ്സോ പാക്റ്റ് എന്ന ഒരു പരസ്പരപ്രതിരോധ ഉടമ്പടിയിൽ ഒപ്പു വച്ചു.
* 1973 - അമേരിക്കയുടെ ആദ്യ ശൂന്യാകാശകേന്ദ്രമായ സ്കൈലാബ് വിക്ഷേപിച്ചു.

## ജനനം

* 1981 - അഞ്ചുതെങ്ങ് സജൻ

## മരണം
nithyachithanya yathi

## മറ്റു പ്രത്യേകതകൾ

വർഗ്ഗം:മേയ് 14
ബഹുപദം

ഗണിതശാസ്ത്രത്തിൽ ഒന്നോ അതിലധികമോ പദങ്ങളുടെ ബീജീയ വ്യഞ്ജനം ആണ് **ബഹുപദം**(Polynomial). ഒന്നോ അതിലധികമോ ചരങ്ങൾക്കും  സ്ഥിരാങ്കങ്ങൾക്കും ഇടയിൽ  ഗണിതസംകാരകങ്ങൾ ഉപയോഗിച്ചാണ് ബഹുപദങ്ങൾ രൂപപ്പെടുന്നത്.

## ബഹുപദ ഫലനം

ബഹുപദത്തെ നിർ‌ണ്ണയിയ്ക്കുന്നതിനായി നിർ‌വ്വചിയ്ക്കുന്ന ഫലനമാണ് ബഹുപദ ഫലനം.x ചരമായ n കൃതിയുള്ള ഒരു ബഹുപദ ഫലനത്തിന്റെ സാമാന്യ രൂപം 

ƒ(x) = an xn+an-1 xn-1+an-2xn-2+........... a0 ഇതാണ്.

an,an-1,an-2..........a0 ഇവ സ്ഥിരാങ്കങ്ങളാണ്.

## ബഹുപദ സമവാക്യം
ഒരു ബഹുപദ ഫലനത്തെ മറ്റൊരു ഫലനവുമായി = എന്ന ചിഹ്നമുപയോഗിച്ച് സൂചിപ്പിയ്ക്കുന്നതാണ് ബഹുപദ സമവാക്യം.

ബഹുപദ സമവാക്യത്തിന്റെ സാമാന്യ രൂപം an xn+an-1 xn-1+an-2xn-2+........... a0 =0ഇപ്രകാരമാണ്.
ഇവിടെ x എന്ന ചരത്തിന്റെ മൂല്യം നിർ‌ണ്ണയിയ്ക്കുന്ന പ്രക്രിയയെ നിർ‌ദ്ധാരണം ചെയ്യുക എന്ന് പറയുന്നു.

## മൗലിക സ്വഭാവങ്ങൾ

ബഹുപദങ്ങളുടെ  തുക ഒരു ബഹുപദമായിരിയ്ക്കും.

ബഹുപദങ്ങളുടെ ഗുണനഫലം ഒരു  ബഹുപദമായിരിയ്ക്കും.

ബഹുപദത്തിന്റെ അവകലജം ബഹുപദമായിരിക്കും.

ബഹുപദത്തിന്റെ സമാകലജം ബഹുപദമായിരിയ്ക്കും.

ബഹുപദം ഉപയോഗിച്ച്  സൈൻ, കൊസൈൻ, ചരഘാതാങ്കി തുടങ്ങിയ എല്ലാഫലനങ്ങളുടേയും ഏകദേശനം നടത്താം.

വർഗ്ഗം:ഗണിതം
സമാകലനം

thumb|right|A definite integral of a function can be represented as the signed area of the region bounded by its graph.

അവകലനം എന്ന പ്രക്രിയയുടെ എതിർ‌ക്രിയ ആണ് **സമാകലനം**(*Integration*). സമാകലനം ചെയ്തുകിട്ടുന്ന ഫലനത്തിന്റെ ഫലമാണ് സമാകലം. സമാകലനം ചെയ്യപ്പെടുന്ന ഫലനമാണ് സമാകല്യം.

സമാകലനം 2 തരത്തിലാവാം. നിർ‌ദ്ദിഷ്ട ഫലനത്തിന്റെ നിശ്ചിതസീമയ്ക്കുള്ളിൽ മാത്രം സമാകലനം ചെയ്താൽ അത് നിശ്ചിത സമാകലനം എന്നും ഇപ്രകാരം ഒരു നിർ‌ദ്ദിഷ്ട സീമയ്ക്കുള്ളിലല്ല എങ്കിൽ അതിനെ അനിശ്ചിത സമാകലനം എന്നും പറയുന്നു. സമാകലനത്തിന് കർ‌ക്കശമായ ഒരു നിർവചനം നൽ‌കിയത് ജോർ‌ജ്ജ് ഫ്രെഡറിക് റീമാൻ ആണ്.

## പ്രതീകം
സമാകലനത്തിനുപയോഗിയ്ക്കുന്നത് \int_\, എന്ന ചിഹ്നമാണ്. ഇത് നൽ‌കിയത് ലെബനിസ് എന്ന ഗണിതശാസ്ത്രകാരനാണ്.

## സമാകലനത്തിന്റെ ഉപയോഗം
*വിസ്തീർ‌ണ്ണം കണ്ടെത്തുന്നതിന്
*വ്യാപ്തം കണ്ടെത്തുന്നതിന്
*ചാപനീളം കണ്ടെത്തുന്നതിന്
*ഫലനത്തിന്റെ ശരാശരി മൂല്യം കണ്ടെത്തുന്നതിന്
*നേർ‌രേഖയിൽ സഞ്ചരിയ്ക്കുന്ന ഒരു വസ്തുവിനുമേൽ പ്രയോഗിയ്ക്കുന്ന പ്രവൃത്തിയുടെ അളവ് കണ്ടെത്താൻ

വർഗ്ഗം:കലനം
മാർക്കോസ്

ഇന്ത്യൻ നാവിക സേനയുടെ പ്രത്യേക പ്രവർത്തന ഘടകമാണ്‌ **മാർക്കോസ് **(MARCOS). മറൈൻ കമാൻഡോസ് എന്നതിന്റെ ചുരുക്കരൂപമാണ്‌ ഇത്. കരസേനയിലെ കരിമ്പൂച്ചകളുടെ (ബ്ലാക്ക് കാറ്റ്സ്)രീതിയിലുള്ള നാവിക കമാൻഡോസാണ്‌ ഇവർ. 1991 ലാണ് ഈ വിഭാഗം ആദ്യമായി പ്രവർത്തനക്ഷമമായത്. ഇന്ത്യൻ സായുധസേനകളിൽ സിഖുകാരല്ലാത്തവർക്കും താടി വയ്ക്കാൻ അനുവാദം ഉള്ള ഏക സേനാ ഘടകമാണ്‌ ഇത്. അതിനാൽ മാർക്കോസിന്‌ താടിക്കാരുടെ സൈന്യം (Bearded Army) എന്നും പേരുണ്ട്.

## അവലംബം

## പുറം കണ്ണികൾ

* Image, Bharat Rakshak 
* Image, Bharat Rakshak 
* Image, Bharat Rakshak 
* MARCOS&nbsp;– Training, YouTube
* http://www.ndtv.com/video/player/news/video-story/215663

വിഭാഗം:ഇന്ത്യൻ നാവികസേന
പദ്മാവതി ബന്ദോപാധ്യായ

ഇന്ത്യൻ വ്യോമസേനയുടെ ചരിത്രത്തിലെ ആദ്യത്തെ വനിതാ വൈസ് മാർഷലാണ്‌ **പത്മ ബന്ദോപാധ്യയ**. (ഇംഗ്ലീഷ്:Padma Bandopadhyay). മുഴുവൻ പേര്‌ പത്മാവതി ബന്ദോപാധ്യായ്. ഡിഫൻസ് സര്വീസ് സ്റ്റാഫ് കോളെജിൽ ചേർന്ന ആദ്യത്തെ വനിതയും ഇവരാണ്‌. ഉത്തരധ്രുവത്തിലെത്തിയ ആദ്യത്തെ ഇന്ത്യൻ വനിതയും പത്മയാണ്‌. 1968-ലാണ്‌ പത്മ ഭാരതീയ വ്യോമസേനയിൽ ചേർന്നത്. വ്യോമമരുത്വത്തിൽ (aviation medicine)നിപുണയായ ആദ്യത്തെ വനിതയെന്ന ഖ്യാതിയും പത്മ ബന്ദോപാധ്യായക്ക് ലഭിക്കുന്നു. 2006-ൽ പരമവിശിഷ്ട സേവാ പതക്കം ലഭിച്ചു. പത്മയും ഭർത്താവിനും ഒരുമിച്ചാണ്‌ വിശിഷ്ട സേവാ മെഡൽ ലഭിച്ചത്. ഒരേ വേദിയിൽ ഭാര്യാ ഭർത്താക്കന്മാർക്ക് ഈ പുരസ്കാരം ലഭിക്കുന്നത് ആദ്യമായാണ്‌.

## ജീവിതരേഖ

1944 ൽ ആന്ധ്രാപ്രദേശിലെ തിരുപ്പതിയിലാണ്‌ പത്മ ജനിച്ചത്. ഒരു യാഥാസ്ഥിതിക ബ്രാഹ്മണ കുടുംബമായിരുന്നു അവരുടേത്. പിതാവ് സ്വാമിനാഥൻ. സ്വാമിനാഥന്‌ ജോലി ദില്ലിയിലായതിനാൽ പത്മ വളർന്നതെല്ലാം ദില്ലിയിലാണ്‌. പഠനം കിരോരിമാൽ കലാലയത്തിൽ പൂർത്തിയാക്കി. 1962 -ലെ ഇന്ത്യാ-ചൈന യുദ്ധമാണ്‌ പത്മയുടെ ജീവിതത്തിലെ വഴിത്തിരിവായത്. 

## സൈനിക അവാർഡുകളും ഡെക്കറേഷനുകളും








## പുരസ്കാരങ്ങളും ബഹുമതികളും
* വിഷിഷ്ട സേവാ മെഡൽ, ജനുവരി 1973
* ഇന്ദിര പ്രിയദർശിനി അവാർഡ്
* അതിവിശിഷ്ടസേവ മെഡൽ, ജനുവരി 2002
* പരമവിശിഷ്ടസേവാ മെഡൽ, ജനുവരി 2006
* പത്മശ്രീ അവാർഡ്, ജനുവരി 2020.

## ഇതും കാണുക
* Punita Arora
* Madhuri Kanitkar

## അവലംബം


വിഭാഗം:ഇന്ത്യൻ വ്യോമസേന ഉദ്യോഗസ്ഥർ
വ്യഞ്ജകം

ഗണിതസംകാരകങ്ങളുടേയും പ്രതീകങ്ങളുടേയും ഒരു സഞ്ചയമാണ് **വ്യഞ്ജകം**(*Expression*).

ഒരു വ്യഞ്ജകം സുഘടിതമായിരിയ്ക്കണം. അതായത്, സംകാരകങ്ങൾ ശരിയായ സ്ഥലങ്ങളിൽ വിന്യസിക്കേണ്ടതാണ്. വ്യഞ്ജകങ്ങളെക്കുറിച്ചും അവയുടെ മൂല്യനിർ‌ണ്ണയത്തെക്കുറിച്ചും ലാംഡ കാൽ‌ക്കുലസ് എന്ന പുസ്തകത്തിൽ 1930ൽ  സൂചിപ്പിച്ചിട്ടുണ്ട്.

ഉദാഹരണമായി 4x+3\, ഒരു വ്യഞ്ജകമാണ്.എന്നാൽ, +2*\, എന്നത് ഒരു വ്യഞ്ജകമല്ല,എന്തെന്നാൽ ഉപയോഗിച്ചിരിയ്ക്കുന്ന 2\, സംകാരകങ്ങൾക്ക് ശരിയാം‌വിധം ഇൻ‌പുട്ട് ഇല്ല

വിഭാഗം:ഗണിതം
ഒരു രൂപാ നോട്ട്

ഭാരത സർക്കാർ നേരിട്ട് അച്ചടിച്ച് വിതരണം ചെയ്ത ഏക കറൻസി നോട്ടാണ്‌ **ഒരു രൂപ നോട്ട്**. ഇന്ത്യയിൽ മറ്റു കറൻസികൾ റിസർവ്‌ ബാങ്ക്‌ ഗവർണർ പുറത്തിറക്കുമ്പോൾ, ഒരു രൂപാ നോട്ടിലുള്ള അധികാരം ഭാരതീയ സർക്കാർ തുടരുകയായിരുന്നു. റിസർവ്‌ ബാങ്ക്‌ ഗവർണറൂടെ ഒപ്പിനു പകരം, കേന്ദ്ര ധനകാര്യമന്ത്രാലയത്തിലെ സെക്രട്ടറിയുടെ ഒപ്പാണ്‌ ഈ നോട്ടുകളിൽ പതിച്ചിരിക്കുന്നത്. ബ്രിട്ടീഷ് ഭരണത്തിന്റെ അവസാനകാലങ്ങളിൽ ഒരു രൂപാ നോട്ട് പുറത്തിറക്കിയിരുന്നെങ്കിലും ഇടയ്ക്ക് വച്ചിത് നിലച്ചു പോയി. രണ്ടാം ലോകമഹായുദ്ധകാലത്ത് അടിയന്തര സം‌വിധാനം എന്നനിലയിൽ 1940 ഓഗസ്റ്റ് മുതൽ വീണ്ടും ഒരു രൂപാ നോട്ട് അടിച്ചിറക്കി. ഒരു രൂപാ നാണയത്തിന്റെ അതേ നിലവാരത്തിലാണ്‌ ഇതും പുറത്തിറക്കിയത്.

## ചരിത്രം
1917 നവംബർ 30-നാണ് 1 രൂപ നോട്ട് ആദ്യമായി അവതരിപ്പിച്ചത്, എന്നാൽ 1926-ൽ അച്ചടി നിർത്തിവച്ചു.  1940-ൽ അച്ചടി പുനരാരംഭിക്കുകയും 1994 വരെ തുടരുകയും ചെയ്തുവെങ്കിലും ചെലവ് ചുരുക്കൽ നടപടികൾ മൂലം അച്ചടി വീണ്ടും നിർത്തി. 2015-ൽ രണ്ടാമതും അച്ചടി പുനരാരംഭിച്ചു. പുതുതായി അച്ചടിച്ച നോട്ടുകൾ 2015 മാർച്ച് 5-ന് രാജസ്ഥാനിലെ ശ്രീനാഥ്ജി ക്ഷേത്രത്തിൽ വച്ച് ധനകാര്യ സെക്രട്ടറി രാജീവ് മെഹ്‌റിഷി ആദ്യമായി പുറത്തിറക്കി. 2020 ഫെബ്രുവരി 7-ലെ ഗസറ്റ് ഓഫ് ഇന്ത്യ-ലെ പ്രസിദ്ധീകരണം അനുസരിച്ച് ഈ നോട്ടുകൾ ഇഷ്യൂ ചെയ്യാൻ ആർബിഐ വീണ്ടും തീരുമാനിച്ചു.

## ഇതും കാണുക
*ഇന്ത്യൻ രൂപ
[thumb|right|[ബ്രിട്ടീഷ് ഇന്ത്യയുടെ ഒരു രൂപാ നോട്ട്]]

## അവലംബം

## കൂടുതൽ അറിവിന്
*ബ്രിട്ടീഷ് ഇന്ത്യാ പതിപ്പുകൾ - ഭാരതീയ റിസർവ് ബാങ്ക് 
*ഭാരതീയ നോട്ടുകൾ - ഭാരതീയ റിസർവ് ബാങ്ക് 
*അപൂർവ നോട്ടുകളുടെ ശേഖരം - വാർത്ത
*പഴയ ഭാരതീയ നോട്ടുകൾ, വിക്ടോറിയ ഛായചിത്ര ശ്രേണി - ഇഅമേസിങ്സ് 
*കറൻസികൾ - സിഎംഇന്ത്യ 
*[ഗൾഫ് രൂപ, ചരിത്രം - ഇസ്ലാമിക്ബാങ്ക്നോട്ട്സ്](http://www.islamicbanknotes.com/gulfrupees%20(article).htm) 
*ഖത്തർ & ദുബായ് - ഇസ്ലാമിക്ബാങ്ക്നോട്ട്സ് 
*ബാങ്ക് നോട്ടുകൾ 
*ഡൊളറൈസേഷൻ 

വിഭാഗം:സാമ്പത്തികം
വാഴക്കയി

കേരളത്തിലെ തൃശ്ശൂർ ജില്ലയിലെ ചാവക്കാട് പട്ടണത്തിന്റെ ഭാഗമായ വടക്കേക്കാട് ഗ്രാമ പഞ്ചായത്തിൽ ഉൾപെട്ട ഒരു ഗ്രാമമാണ് **വാഴക്കയി**. തിരുക്കൊച്ചി രാജ്യത്തിന്റെയും മലബാറിന്റേയും അതിർത്തിയായിരുന്നു വാഴക്കയി.

വർഗ്ഗം: തൃശ്ശൂർ ജില്ലയിലെ ഗ്രാമങ്ങൾ
ഭൂമിശാസ്ത്രനിർദ്ദേശാങ്കവ്യവസ്ഥ

ഭൂമിയിലെ സ്ഥലങ്ങളുടെ സ്ഥാനം സൂചിപ്പിക്കുന്നതിന്‌ ഉപയോഗിക്കുന്ന നിർദ്ദേശാങ്കവ്യവസ്ഥയാണു് **ഭൂമിശാസ്ത്രനിർദ്ദേശാങ്കവ്യവസ്ഥ** അഥവാ **ജ്യോഗ്രഫിക് കോർഡിനേറ്റ് സിസ്റ്റം** (Geographic Coordinate System). ഖഗോളനിർദ്ദേശാങ്കവ്യവസ്ഥകളിലെ ഒരു ഉപവിഭാഗമാണു് ഇതു്. ഒരു ത്രിമാന ഗോളീയ ഉപരിതലമാണ്‌ ഇതിൽ ഉപയോഗപ്പെടുത്തുന്നത്. ഭൂമിയിലെ വിവിധ പ്രദേശങ്ങൾക്കനുയോജ്യമായ തരത്തിൽ ഭൂപടങ്ങൾ നിർമ്മിക്കുന്നതിന്‌ പലതരത്തിലുള്ള ഭൂമിശാസ്ത്രനിർദ്ദേശാങ്കവ്യവസ്ഥ ഉപയോഗിക്കുന്നുണ്ട്.
## ഘടകങ്ങൾ
ഒരു കോണീയ ഏകകം (Angular unit), ഒരു പ്രൈം മെറിഡിയൻ, ഒരു ഗോളാഭം ആധാരമാക്കിയുള്ള മാപ്പ് ഡാറ്റം എന്നിവയാണ്‌ ജി.സി.എസിന്റെ ഘടകങ്ങൾ. ഭൂപടം നിർമ്മിക്കേണ്ടുന്ന പ്രദേശത്തിനനുസരിച്ച്, തിരഞ്ഞെടുക്കുന്ന ഗോളാഭത്തിന്റെ രൂപത്തിന് (അതായത് മാപ്പ് ഡേറ്റത്തിന്) വ്യത്യാസമുണ്ടാകും. ഭൗമോപരിതലത്തിന്റെ മൊത്തത്തിലുള്ള ഭൂപടങ്ങൾ നിർമ്മിക്കുന്നതിന് ഇന്ന് സാർവ്വത്രികമായി ഉപയോഗിക്കുന്ന മാപ്പ് ഡേറ്റം ഡബ്ല്യൂ.ജി.എസ്. 84 ആണ്.

ഭൗമോപരിതലത്തിലെ ഒരു ബിന്ദുവിനെ കുറിക്കുന്നതിന്‌ രേഖാംശം(longitude), അക്ഷാംശം (latitude) എന്നീ അളവുകളാണ്‌ ഉപയോഗിക്കുന്നത്. ഭൗമകേന്ദ്രത്തിൽ നിന്ന് അതായത് ഉപയോഗിക്കുന്ന ഗോളാഭത്തിന്റെ കേന്ദ്രത്തിൽനിന്ന് പ്രസ്തുതബിന്ദുവിലേക്കുള്ള കോണളവുകളാണ്‌ രേഖാംശവും അക്ഷാംശവും. രേഖാംശവും അക്ഷാംശവും അളക്കുന്നത് പൊതുവേ ഡിഗ്രിയിലാണ്‌.

right|float

ഗോളീയരീതിയിൽ തിരശ്ചീനമായി സ്ഥിതി ചെയ്യുന്ന ഓരോ രേഖയിലേയും അക്ഷാംശം എല്ലായിടത്തും ഒന്നു തന്നെയായിരിക്കും. ഈ രേഖകൾ, കിഴക്കു-പടിഞ്ഞാറൻ രേഖകൾ, അക്ഷാംശരേഖകൾ, പാരലലുകൾ (parallels) തുടങ്ങിയ പേരുകളിൽ അറിയപ്പെടുന്നു. ലംബമായി സ്ഥിതി ചെയ്യുന്ന രേഖകളലോരോന്നിലും രേഖാംശം തുല്യമായിരിക്കും. ഇവയെ ലംബരേഖകൾ, വടക്കു-തെക്ക് രേഖകൾ, രേഖാംശരേഖകൾ, മെറിഡിയനുകൾ (meridians) തുടങ്ങിയ നാമങ്ങളിൽ അറിയപ്പെടുന്നു. ഈ രേഖകൾ ചേർന്നുണ്ടാകുന്ന ജാലിശൃംഖലയെ ഗ്രാറ്റിക്യൂൾ (graticule) എന്നും പറയ്പ്പെടുന്നു. 

ഇരുധ്രുവങ്ങൾക്കും മധ്യത്തിലായി നിലകൊള്ളുന്ന അക്ഷാംശരേഖയാണ്‌ മദ്ധ്യരേഖ അഥവാ ഭൂമദ്ധ്യരേഖ (equator). ഈ രേഖയുടെ അക്ഷാംശം 0 ഡിഗ്രിയാണ്‌. 

0 ഡിഗ്രി രേഖാംശം കണക്കാക്കുന്ന രേഖയെയാണ്‌ പ്രൈം മെറിഡിയൻ എന്നു പറയുന്നത്. മിക്കവാറും ജ്യോഗ്രഫിക് കോഓർഡിനേറ്റ് സിസ്റ്റങ്ങളും ഇംഗ്ലണ്ടിലെ ഗ്രീനിച്ചിലൂടെ കടന്നു പോകുന്ന രേഖാംശരേഖയെയാണ്‌ പ്രൈം മെറിഡിയൻ ആയി കണക്കാക്കുന്നത്. ബേൺ, ബൊഗോട്ട, പാരീസ് തുടങ്ങിയ സ്ഥലങ്ങളിലൂടെ കടന്നു പോകുന്ന രേഖാംശരേഖകളെ പ്രൈം മെറിഡിയനായി കണക്കാക്കുന്ന ജി.സി.എസുകളും ചില രാജ്യങ്ങൾ ഉപയോഗിക്കുന്നുണ്ട്.

മദ്ധ്യരേഖയും, പ്രൈം മെറിഡിയനും കൂട്ടിമുട്ടുന്ന ബിന്ദുവാണ്‌ ഗ്രാറ്റിക്യൂളിന്റെ പ്രാരംഭബിന്ദു (origin). ഇവിടത്തെ അക്ഷാംശവും രേഖാംശവും (0,0) ആയിരിക്കും. 

## ഇതും കാണുക
ഖഗോളനിർദ്ദേശാങ്കങ്ങൾ

വർഗ്ഗം:ഗണിതം
വർഗ്ഗം:ഭൂപ്രകൃതിശാസ്ത്രം